Tači naterao Hotija da se povuče iz pregovora o ZSO - Kosovo Online\n22. Novembar 2020. • 20:37\nSuprotno izjavama u javnosti, premijer Hoti se složio da o ZSO treba da se pregovara sa srpskom stranom u Briselu.\nIzvori Kohe iz Vlade rekli je trebalo da pregovori o tom pitanju počnu u septembru. Hoti je imenovao i tim zvaničnika vlade i eksperata koji bi vodio koordinator vlade za dijalog Skender Hiseni.\nAli, kako navodi Koha, dva dana pre polaska, Hiseni je odložio sastanak na neodređeno vreme.\n"Trebalo je da pregovori počnu u septembru. Pored glavnog pregovarača, planirano je bilo da otputuju i drugi predstavnici vlade i strani stručnjaci, ali u međuvremenu je kancelarija glavnog pregovarača odložila sastanak na neodređeno vreme. Od tada, nije bilo institucionalnog delovanja vlade po ovom pitanju", rekao je izvor Kohe.\nDo odlaganja je došlo nakon što je Tači javno osudio Hotija zbog obavezivanja oko ZSO. Vlada je pokušala da ovu činjenicu drži u tajnosti.\nKoha je u nedelju pokušala da dobije Hisenijev stav o razlozima otkazivanja, ali ni on nije odgovorio.\nZa razliku od državnih zvaničnika, oni iz Evropske unije rekli su da bi o Zajednici srpskih opština trebalo pregovarati uz njihovo posredovanje.\nPortparol za spoljnu politiku i bezbednost EU Peter Stano podsetio je da ova obaveza za Kosovo potiče iz međunarodnih sporazuma.\n"Kosovo je potpisalo međunarodni ugovor za uspostavljanje Zajednice srpskih opština. Na Beogradu i Prištini je da pregovaraju o njenom statutu, uz posredovanje Evropske unije. Za ostale detalje u vezi sa načinom na koji žele da se pozabave ovim pitanjem, bilo bi prikladnije pitati kosovske vlasti", naglasio je Stano za Kohu.\nOtkazivanje sastanka nakon što je Tači to tražio od Hotija\nSastanak zakazan za 28. septembar je otkazan, a kao razlog navedena je pandemija koronavirusa. Do tada to nije predstavljalo problem stranama da održe nekoliko sastanaka uz posredovanje specijalnog predstavnika za dijalog Kosova i Srbije Miroslava Lajčaka, ali je postao problem kada je ZSO došla na dnevni red.\nLajčak, ali i šef kancelarije EU na Kosovu Tomas Suniog rekli su da bi kosovska strana trebalo da predloži modalitete za ovaj mehanizam, ali oni nisu odredili put kojim treba ići i da li će se o tome razgovarati sa srpskom stranom.\nZvanično, premijer Hoti odbacio je mogućnost da Zajednica srpskih opština bude tema u pregovorima, rekavši da će Kosovo ispuniti ovu obavezu na osnovu ranije potpisanih sporazuma i presude Ustavnog suda.\nPrema Hotiju, dijalog se odvija samo radi međusobnog priznavanja, ali premijer nikada nije precizirao kada će to biti na dnevnom redu.\nEU je takođe odbila da komentariše to pitanje.\n"Ne komentarišemo tekuće procese u okviru dijaloga. Fokusirani smo na pomaganje Kosovu i Srbiji da postignu sveobuhvatan sporazum koji će obuhvatiti sva nerešena pitanja između njih, u skladu sa međunarodnim pravom i zakonodavstvom EU", rekao je Stano.\nPartner DSK u vladi, ABK, i opozicione stranke, usprotivile su se bilo kakvim dodatnim pregovorima o ZSO.\nBivši kosovski predsednik Hašim Tači im se pridružio tome, iako je potpisnik Sporazuma od 19. aprila 2013, koji u svojih šest tačaka govori o uspostavljanju ovog mehanizma. Tači je takođe bio zamenik premijera i ministar spoljnih poslova kada je 2015. bivši premijer Isa Mustafa potpisao sporazum o principima za uspostavljanje ZSO.\nMeđutim 16. septembra, Tači je zatražio od Skupštine da hitno usvoji rezoluciju kojom će Hotija zaustaviti da pregovara o ZSO.\n"Otvaranje teme o pravima manjina i Zajednici srpskih opština u briselskom dijalogu velika je i veoma opasna greška Vlade Kosova. To je udar na državnost i kršenje suvereniteta naše države. Ova pitanja su rešavana u okviru Ahtisarijevog paketa, koji je prethodio proglašenju nezavisnosti, ali i u okviru Briselskog sporazuma aprila 2013. godine i odlukom Ustavnog suda. Prema tome, niko nema mandat da razgovara u ime Kosova o zatvorenim temama, u Briselu ili bilo gde drugo", izjavio je Tači.\nRezolucija nije usvojena, a Hoti nije dozvolio timu da ode u Brisel.\nPolitikolog Beljulj Bećaj je u intervjuu za Kohu naglasio da vlada neće moći da izbegne ovo pitanje.\nAvdulah Hoti ZSO Hašim Tači pregovori Briselski dijalog\nTaj narod zivi pod pritiskom zlocina teroristima to je istina\nZato se trebaju zlocinci teroristi ponistiti nesmete im prava dati bice jos gore zasto vi tamo ne razumete zar nevidite ovo se stvarno desilo i desi bice jos gore ako vi njima to dozvolite to nisu ljudi nego divlje zivotinje ljudi bez razuma zar nevidite narod ce umirati!!!!\nNarod tamo nesme nista od terorista od ubica !!!!\nZato pokusavaju ubice da bude i ostaje sve u njihove ruke to nemojte njima dozvoliti to se mora spreciti i njima sve zabraniti !!!!!\nTo ubice rade namerno da bi mir sprecili zar nevidite sta sve rade?!!!\nPetković sa Šibom: Beograd će posebno zahtevati neodložno formiranje ZSO\nDirektor Кancelarije za Кosovo i Metohiju Petković sastao se danas sa ambasadorom Savezne Republike Nemačke u Tomasom Šibom, saopšteno je iz Kancelarije za KiM.\nLajčak: Zajednica srpskih opština - kada ako ne sada?\nKoha: Zajednica srpskih opština komplikuje nastavak dijaloga u Briselu


11.06.2017 u 21:46\nĐorđević i Skot dočekali Nacionalnu gardu Ohaja\nMinistar odbrane Zoran Đorđević i ambasador SAD u Srbiji Kajl Skot dočekali su na beogradskom Aerodromu „Nikola Tesla” pripadnike Oružanih snaga SAD, koji će od 12. do 23. juna učestvovati na vojnoj vežbi „Platinasti vuk 17” u bazi „Jug” kod Bujanovca. U saopštenju Ministarstva odbrane navodi se da će na predstojećoj vežbi učestvovati 80 pripadnika Nacionalne garde Ohaja, a to će, prema rečima Đorđevića, biti veoma bitno za Srbiju, jer će doprineti jačanju operativnih i funkcionalnih sposobnosti vojske. „Naši vojnici će imati šta da nauče od pripadnika Oružanih snaga SAD, koji imaju veliko iskustvo, a takođe ćemo i mi imati šta da podelimo sa njima. ’Platinasti vuk 17’ predstavlja nastavak saradnje koja će se svakako produbljivati i narednih godina”, rekao je ministar\n04.06.2017 u 20:09\nPočinju konsultacije na Andrićevom vencu\nDa li će novi premijer biti „domaćin”, kako priželjkuje Dragan Marković Palma, ili će ga javnost nazivati „ikebanom”, kao što strahuje ministarka Ana Brnabić, biće poznato za desetak dana. U međuvremenu, u ponedeljak i utorak će svoj sud o tome ko bi trebalo da vodi Vladu Srbije dati parlamentarne stranke. Na konsultacijama s predsednikom Aleksandrom Vučićem na Andrićevom vencu smenjivaće se predstavnici sedam izbornih lista koje imaju mandate u republičkoj skupštini. Generalni sekretar predsednika Srbije Nikola Selaković rekao je da će Vučić saopštiti ime mandatara između 11. i 15. juna, posle posete Kazahstanu. Na pitanje RTS-a ko bi to mogao da bude on je rekao da je predsednik jedini koji to dobro zna. Vučić je, podsetimo, pre dva dana rekao da bi o mandataru Skupština Srbije\n28.05.2017 u 21:21\nVučić polaže zakletvu u sredu\nIzabrani predsednik Srbije Aleksandar Vučić položiće zakletvu u sredu, i to na Ustavu i Miroslavljevom jevanđelju. Tom prilikom, kako je javio RTS, dosadašnji predsednik Tomislav Nikolić uručiće mu državni pečat, a biće upriličena i smotra Vojske Srbije, uz podnošenje raporta načelnika Generalštaba novom šefu države. Vučić će u ponedeljak predsedavati poslednjoj sednici Vlade Srbije u ovom mandatu, a izabrani predsednik je najavio da će se poslednji put obratiti javnosti u svojstvu premijera već u utorak – istog dana kad bi, prema najavama predsednice parlamenta Maje Gojković, trebalo da počne vanredno skupštinsko zasedanje zbog izbora nove vlade. Posle polaganja zakletve, vladu će do izbora novog premijera voditi njen aktuelni prvi potpredsednik Ivica Dačić. A ko će biti novi mandatar, još\n21.05.2017 u 21:29\nDačić: Regionalna saradnja – prioritet Srbije\nPrvi potpredsednik Vlade i ministar spoljnih poslova Ivica Dačić učestvovao je juče na specijalnom sastanku Saveta ministara inostranih poslova zemalja članica Organizacije za crnomorsku ekonomsku saradnju (BSEC) u Istanbulu. Obraćajući se na skupu čiji je domaćin Turska, kao zemlja koja predsedava BSEC-om, šef srpske diplomatije je istakao da ta organizacija pruža jedinstven okvir za unapređenje saradnje i jačanje poverenja u regionu, što je jedan od glavnih spoljnopolitičkih prioriteta Srbije. Dačić se na marginama sastanka susreo i s ministrom inostranih poslova Rumunije Teodorom Meleskanuom, javile su agencije. U obraćanju Savetu ministara, on je istakao da Srbija podržava svaku inicijativu koja za cilj ima promociju dijaloga, multilateralne ekonomske saradnje i jačanje\n21.05.2017 u 21:24\nKrajnje je vreme da predsednik opštine Čajetina Milan Stamatović položi račune pred pravosudnim organima za sve kriminalne radnje na Zlatiboru, saopštila je potpredsednica Vlade i ministarka građevinarstva, saobraćaja i infrastrukture Zorana Mihajlović. Tim istupom, ona je odgovorila na Stamatovićeve najave da će protiv nje podneti krivičnu prijavu za klevetu i da neće odustati od izgradnje gondole na Zlatiboru, koja je i povod za višednevno javno prepucavanje prvog čoveka čajetinske opštine i resorne ministarke. Zorana Mihajlović smatra da je Stamatović „dosta izigravao žrtvu i sad bi morao da odgovara za pranje novca, zaštitu kriminala i sve nelegalne građevine na Zlatiboru koje je dozvolio da budu sagrađene”. Nazivajući ga „profiterom lažnog patriotizma”, ona je ocenila da\n21.05.2017 u 07:07\nPešadija, konjica, čak i topovi vodili su juče ljute bitke u centru Beograda. Komandanti ovih formacija, koje su vojevale u Domu Vojske Srbije, bili su mahom – deca. Nisu posredi bili, razume se, pravi oružani obračuni, već oni na 64 crno-bela polja, na turniru „Nove nade šaha”. Reč je o drugom godišnjem nadmetanju koje organizuje Udruženje za podsticanje preduzetništva „Živojin Mišić” u saradnji s Vojnom akademijom i Vojnom gimnazijom. Još pre svečanog otvaranja desetine najmlađih takmičara zauzeli su pozicije. Koncentracija im je svakako bila potrebna jer su šahovski satovi na stolovima ukazivali na jasna pravila igre: deset minuta plus pet sekundi po\n14.05.2017 u 09:18\nPremijer Vučić: Srbija počastvovana pozivom\nVelika je čast za Srbiju što može da se predstavi u Kini na Forumu „Pojas i put za međunarodnu saradnju”, koji je okupio sve najznačajnije lidere sveta. To je u Pekingu izjavio premijer Aleksandar Vučić, koji predvodi državnu delegaciju Srbije u poseti najmnogoljudnijoj zemlji sveta.\n13.05.2017 u 13:09\nVučić s Erdoganom u Pekingu\nEkonomska saradnja, situacija u regionu i zajednički infrastrukturni projekti bile su glavne teme susreta Aleksandra Vučića i Redžepa Tajipa Erdogana. Premijer Srbije i predsednik Turske sastali su se u Pekingu, a Vučić je izrazio zadovoljstvo zbog sve većeg interesovanja turskih investitora, kao i širenja postojećih kapaciteta kompanija koje već posluju u Srbiji. On je, kako prenose agencije, istakao potrebu održavanja sve boljih ekonomskih odnosa dve zemlje i zahvalio na podsticanju turskih kompanija da svoj kapital investiraju u našoj zemlji. Ocenjujući da je Srbija veoma važna za mir i stabilnost Zapadnog Balkana, Erdogan je istakao da, iako dve države nemaju zajedničke granice,\n07.05.2017 u 13:40\nVulin napustio komemoraciju u Mauthauzenu zbog zastave Kosova\nDelegacija Vlade Srbije, predvođena ministrom Aleksandrom Vulinom, napustila je komemoraciju u koncentracionom logoru Mauthauzen u Austriji zbog prisustva predstavnika Kosova i isticanja kosovske zastave. Vulin je prethodno položio venac na centralni spomenik u kompleksu ovog stratišta, a posle napuštanja skupa kojim je obeležavano 72 godine od oslobađanja ovog logora, uložio je zvaničan protest.


Drentski ptičar - Odgajivači i odgajivačnice\n0 Drentski ptičar odgajivači\nTrenutno nema nijednog Drentski ptičar odgajivača na našem sajtu\nZašto? Na našem sajtu ima mesta samo za odgovorne i pouzdane odgajivače... što ne znači da nećemo moći brzo da nađemo Drentski ptičar odgajivača za vas. Ako znate za neke dobre Drentski ptičar odgajivačnije kojima je mesto na Wuuff-u, kažite im o nama.\nPotražite slične rase ako ste već niste čvrsto odlučili za Drentski ptičar rasu.\nVažno je da nabavite štene od odgovornog odgajivača i tako budete sigurni da će vaš pas biti zdrav i imati dug život. Ovde smo da vam pomognemo da nađete odgovornog Drentski ptičar odgajivača around .\nBudite na listi naših odgajivača Drentski ptičar od poverenja...


Home / Sport / Radnički nakon važne pobede protiv Trajala dočekuje Dunav iz Prahova\nNakon pobede protiv prvoligaške ekipe Trajala od 1:0, fudbaleri Radničkog u nedelju dočekuju ekipu Dunava iz Prahova. Kako je trener Belih Aleksandar Kuzmanović kazao Pirotskim vestima, Radnički je pobedom protiv prvoligaša pokazao da ekipa ima kvalitet. Kuzmanović je kazao da je meč protiv ekipe Trajala bio veoma težak, ne bi bilo nezasluženo da je slavio i protivnik, ali su Beli pokazali da mogu da igraju protiv prvoligaških ekipa i da bi ova ekipa trebala da bude jedan od favorita u Trećoj ligi Istok.\n-Fudbaleri koji su igrali protiv Trajala su pokazali da imamo ekipu koja s punim pravom može da bude favorit ili među favoritima. Potrebna je, međutim, jača podrška sa tribina da se ekipi da vetar u leđa i dodatni motiv da istrajemo u našim naporima da pokažemo da Pirot zaslužuje prvoligaški rang takmičenja. Nema problema kada je reč o povredama, niti sa parnim kartonima, tako da očekujemo meč u nedelju u najjačem sastavu-kazao je Pirotskim vestima trener Kuzmanović.\nMladi i talentovani Nikola Vučetić takođe je pozvao navijače da budu dvanaesti igrač Belih u meču protiv Dunava u nedelju.\n-Ono što smo trebali u prethnodnih utakmicama da uradimo uradili smo protiv Trajala, nadamo se da ćemo ovako ući u svaku narednu utakmicu-kazao je Vučetić.\nUtakmica se igra u nedelju na stadionu kraj Nišave od 16 sati.\n← Previous Story Grad Pirot deo velike akcije “Džudo u škole”\nNext Story → Radnički “oduvao” Prahovo – 4:0


Prodaja stan na obali mora Herceg Novi - Nekretnine Crna Gora\nID:403, Prodaja stan na obali mora Herceg Novi\nRef #: ID:403\nLokacija: centar Šetalište 5 Danica, Herceg Novi\nTags:\tdvosoban stan setaliste 5 danica herceg novi stan Crna Gora Centar\nBroj pregleda:\t1163\nProdaja stan na obali mora Herceg Novi šetalište 5 Danica. Dvosoban stan ukupne površine P=100 m2 (uknjižen na P=92m2), Herceg Novi, šetalište 5 Danica. Stan je na prvom spratu, starija gradnja, renoviranje započeto. Raspored prostorija: hodnik, kupatilo, dvije spavaće sobe, dnevni boravak, kuhinja sa trpezarijom, tri terase sa pogledom na more, ulaz u Boko-Kotorski zaliv. Lokacija veoma atraktivna, centar.\nZeleo bih da saznam više detalja u vezi nekretnine ID:403, Prodaja stan na obali mora Herceg Novi\ncentar Šetalište 5 Danica, Herceg Novi


BiH IMA I IMAĆE OGROMNE PROBLEME ZBOG POLITIKE TURKOVIĆEVE I SDA\n– Ministar spoljne trgovine i ekonomskih odnosa u Savjetu ministara Staša Košarac izjavio je Srni da Bisera Turković gotovo svakom svojom izjavom i postupkom dokazuje da ne obavlja funkciju ministra inostranih poslova u Savjetu ministara, već da taj posao radi isključivo u funkciji bošnjačke politike i SDA, bošnjačke stranke koja je i predložila na tu poziciju.\nKomentarišući jučerašnji istup Turkovićeve, Košarac je ocijenio da se ona u funkciji ministra inostranih poslova na uvredljiv način obraćala srpskom članu i predsjedavajućem Predsjedništva BiH Miloradu Dodiku, iznoseći niz neistina i iskonstruisanih optužbi na njegov račun, te upozorio da je tako nešto moguće samo u ovakvoj zemlji kakva je BiH.\n“Ne postoji država u svijetu u kojoj ministar inostranih poslova može na ovakav način da se obraća šefu države! To pokazuje da Turkovićeva i njena SDA ne pokazuju ni minimum poštovanja prema zajedničkim institucijama, institucionalnoj hijerarhiji, zakonima i Ustavu ove zemlje. Zbog takvog ponašanja i zbog takve politike, koju SDA godinama provodi, ova zemlja ima i imaće ogromne probleme u budućnosti”, poručio je Košarac.\nOn je naglasio da se “gospođa Turković u potpunosti stavila na stranu inostranih i domaćih centara moći koji su iskonstruisali ‘aferu ikona’ s ciljem da diskredituju srpskog člana Predsjedništva BiH i nesumnjivo najjačeg političkog autoriteta među Srbima u Republici Srpskoj, ali i da naruše dobre odnose koje Republika Srpska i Milorad Dodik godinama gaje sa Rusijom”.\n“Umjesto da se pridruži zahtjevima Kabineta srpskog člana Predsjedništva BiH i da diplomatskim putem hitno zatraži od Ukrajine materijalne dokaze za tvrdnje da je ikona njihova, da ih upozori da tvrdnje bez dokaza, a njih, očito, nema, narušavaju odnose dvije zemlje, Turkovićeva se gura u prve redove onih stranih centara moći i medija koji su fabrikovali cijelu ovu priču i svakodnevno doliva ulje na vatru”, upozorio je Košarac.\nOn je dodao da se u jučerašnjem istupu Turkovićeve mogu prepoznati i dodatni politički razlozi zbog kojih se fabrikuju afere protiv srpskog člana Predsjedništva BiH.\n“Očigledno je Dodik glavna smetnja provođenju interesa nekih međunarodnih faktora i bošnjačke politike, poput razmještanja migranata na teritoriji Republike Srpske, izvođenja Oružanih snaga BiH na granicu prema Srbiji ili ispunjavanja uslova za kretanje ka članstvu u NATO-u. To su ciljevi zbog kojih plaćeni mediji u Kijevu i Sarajevu, a nažalost i neki mediji u Republici Srpskoj, objavljuju identične lažne tekstove”, istakao je Košarac.\nOn je upozorio da su se orkestriranoj neprijateljskoj propagandi protiv srpskog člana Predsjedništva BiH Milorada Dodika pridružili i neki opozicioni političari iz Republike Srpske.\n“Ne vrijedi Vukoti Govedarici objašnjavati šta su ciljevi i interesi pojedinih stranih država i bošnjačke politike. NJemu je neko rekao da je demokratija kad se u Narodnoj skupštini Republike Srpske duva u zviždaljku i kad se iz Gacka brani Ukrajina, a napada Dodik. Vjerovatno mu niko nije rekao da je zbog takve politike SDS nakon punih 25 godina izgubio vlast u Gacku”, zaključio je Košarac.\nPrevious Previous post: Gdje su respiratori iz afere Srebrena malina?\nNext Next post: Srebreničanin Mirsad Siručić svoj rodni grad predstavlja u najboljem svjetlu


11. septembar 2018. Predsednica Narodne skupštine sa predsednicom Narodnog sobranja Republike Bugarske\nGojković i Karajančev su se saglasile o značaju jačanja saradnje na nivou radnih tela parlamenata, kao što su odbori za spoljne poslove i evropske integracije, saobraćaj, infrastrukturu i turizam i naglasile da, posebno imajući u vidu zajedničke prioritete vlada dve države u oblasti obrazovanja, informatičkog društva i digitalizacije, parlamenti Srbije i Bugarske bi mogli doprineti na tim poljima.\nGojković je ukazala da je za Srbiju važna i saradnja i razmena iskustva u vezi sa procesom evropskih integracija, posebno u pogledu prilagođavanja nacionalnog zakonodavstva pravnim tekovinama EU. Predsednica Skupštine Srbije je zahvalila na podršci Bugarske evrointegracijama Srbije, podsećajući da su tokom bugarskog predsedavanja otvorena dva poglavlja, i ukazala da je važno da se dinamika otvaranja pregovaračkih poglavlja ubrza u narednom periodu i da očekuje podršku „trojke“ – Bugarske, Austrije i Rumunije.\nGojković i Karajančev su se saglasile da je važno da Evropska unija na Zapadni Balkan gleda kao na region koji nije deo problema već deo rešenja, a Karajančev je istakla da je Bugarska spremna da pomogne u svemu što je potrebno na putu Srbije ka EU, ukazujući da pristupanje zahteva reforme, kao i da je to težak proces, a da poslanici Sobranja, koji su prošli put integracija u EU, mogu pomoći i preneti iskustva u različitim oblicima.\nGojković i Karajančev su se složile da je realizacija zajedničkih infrastrukturnih projekata izuzetno važna, jer se na taj način garantuju povezanost dve države i čitavog regiona i podstiče razvoj poslovne saradnje i turizma, gde se već beleži značajan rast razmene turista između dve države.\nGojković i Karajančev su razgovarale i o položaju bugarske nacionalne manjine, a Karajančev je zahvalila na angažmanu i predsednika Srbije Aleksandra Vučića, kao i na pomacima koji su učinjeni po pitanju položaja bugarske nacionalne manjine i istakla značaj što se pitanja obrazovanja, kao i medija na maternjem jeziku, rešavaju u korist te nacionalne manjine.\nGojković je naglasila da bugarska nacionalna manjina predstavlja most saradnje između dve države i ukazala da je ostvaren značajan napredak, kao i da je donošenjem zakona ova oblast uređena po evropskim standardima, kao i da postoji čvrsta volja rukovodstva Srbije da se radi na unapređenju položaja bugarske nacionalne manjine, što je i pokazano na primeru izdavanja udžbenika na bugarskom jeziku.\nGojković je pozvala predsednicu Narodnog sobranja da dođe u posetu Srbiji sledeće godine, kada se navršava 140 godina uspostavljanja diplomatskih odnosa i da zajedno obeleže taj važan datum.\nGojković je sa predsednicom Sobranja položila i venac na Spomenik neznanom junaku u Sofiji.


Početna / Vesti / Nema novih pozitivnih slučajeva na COVID-19, čekaju se rezultati za 140 osoba sa teritorije grada Zaječara\nTimočka 29/04/2020 | 16:55\tVesti, Društvo, Zaječar, Zdravlje, Timočka Krajina\nNa osnovu dosad testiranih 534 građana Zaječara do sada su stigli rezultati za njih 458. Od tog broja 60 testiranih (13,1%) je pozitivnih na prisustvo virusa COVID-19.\nOd juče do danas su stigli rezultati za 8 testiranih osoba i svi testovi su negativni. Očekuju se rezultati za još 76 ranije testiranih osoba.\nDanas su poslati uzorci još 64 osoba koje su u Zaječaru (na tri lokacije) testirane na moguće prisustvo, na osnovu simptomatologije ili sumnje, na prisustvo ovog virusa.\nUkupno se, po ovim podacima, očekuju rezultati za 140 osoba sa područja grada Zaječara.\nOd 25 kontrolnih testova, kod osoba koje su ranije bile COVID-19 pozitivne, kod 23 je ponovno testiranje (nakon 28 dana) pokazalo negativan rezultat, a kod 2 osobe je još uvek pozitivan.\nUkupan broj osoba (po dva osnova) stavljenih pod zdravstveni nadzor (samoizolaciju) na teritoriji grada Zaječara je 626.\nPrethodna Novih 227 potvrđenih slučajeva korona virusa u Srbiji, još pet osoba preminulo\nSledeća Sve o trudnoći, porođaju i majčinstvu na jednom mestu – „Majčinstvo i Detinjstvo”


Avon umirujuća podloga za blistav ten | Kozmetički dnevnik by Ana T\nGlavna mana ove podloge je slaba prekrivajuća moć, mada znam i podloge sa slabijom. Od svih Avonovih podloga, ona spada u neku sa srednjom moći prekrivanja, ali za mene to nije dovoljno jer ja tražim neku koja će prekriti i crvene fleke i ožiljke od bubuljica u potpunosti.\nJoš jedna mana ove podloge je samo pakovanje na pumpicu koje ne volim kod podloga jer nikada nisam svesna "koliko sam pri kraju". Staklena bočica po zidovima sa unutrašnje strane daje neki znak, ali ja ipak volim "naopaka pakovanja", gde je sam otvor na dnu.\nPodloga je po konzistenciji takva da dnevna krema treba dobro da se upije, da bi podloga mogla da se nanese bez grudvica.


U Gusinju i ovog ljeta manifestacija “Gusinje etno fest” – GUSINJE-INFO.COM\nGlavna→Zavicaj→U Gusinju i ovog ljeta manifestacija “Gusinje etno fest”\n← Opština Gusinje dobiće novi kamion-auto smećar.\nProkletije dio pješačkih tura kroz region →\nGUSINJE – U Gusinju će tokom jula biti organizovana kulturna manifestacija “Gusinje etno fest i festival izvornog stvaralaštva”, za šta je sredstva obezbijedilo Ministarstvo kulture.\nDirektor Centra za kulturu Gusinje Irfan Dervišević potpisao je u prisustvu ministra kulture Aleksandra Bogdanovića ugovor o sufinansiranju ovog projekta.\n“Danas sam imao čast da u Ministarstvu kulture na Cetinju potpišem ugovor o sufinansiranju projekta ,,Gusinje etno fest i festival izvornog stvaralaštva” koji će se u Gusinju organizovati po drugi put u julu mjesecu, čiji je izvršni producent JU,,Centar za kulturu”- Gusinje, a u okviru programa Razvoj kulture na sjeveru u 2019. godini”, kazao je Dervišević.\nMinistarstvo kulture je ocijenilo prošlogodišnji program na osnovu detaljnog izveštaja kao izuzetno kvalitetan i samim tim zavrijedilo pažnju i potrebu da Ministarstvo kulture sufinansira ovaj festival i u 2019. godini.\n“U ime građana Opštine Gusinje i u svoje ime izražavam zahvalnost Ministarstvu kulture, i naravno profesoru Senadu Gačeviću, idejnom tvorcu ovog projekta, koji zajedno sa nama daje svoj doprinos da ovaj projekat po drugi put u našoj produkciji zaživi i bude kulturno-turistička manifestacija po kojoj ćemo biti prepoznatljivi”, istakao je Dervišević.\nU Gusinju i ovog ljeta manifestacija “Gusinje etno fest” — No Comments


Inter osvojio 'Trofej Berluskoni' - Sportske.net\nInter osvojio 'Trofej Berluskoni'\nGradski derbi koji se igrao u čast prvog čoveka 'Rosonera' pripao 'Neroazurima'.\nMamić na pragu još jedne dobre prodajeInter i Junajted čestitali rođendan Nemanji VidićuProcureo Manćinijev spisak, ove igrače traži kako bi osvojio titulu!Miha svoju sudbinu stavlja u ruke 16-godišnjaka!Za kog igrača Milana Anćeloti kaže da je "strašan" potencijal?\nI Siniša Mihajlović i Roberto Manćini su izveli kombinovane sastave, a pitanje pobednika rešeno je u ranoj fazi utakmice.\nIgrao se 12. minut kada je Džefri Kondogbija uleteo iz drugog plana na centaršut sa desnog krila i rutinski zatresao mrežu Đanluiđija Donarume.\nOstalo je 1:0 za Inter do kraja, a jedan od najduhovitijih komenatara na društvenim mrežama na ovaj meč bio je da dva giganta italijanskog fudbala u vreme kada je na programu Liga šampiona igraju 'Miki Maus kup'.\nU prilogu pogledajte gol koji je odlučio osvajača 'Trofeja Berluskoni'.


POSP o pregovorima, vladavini prava, slobodi medijia | EurActiv Serbia\nPOSP o pregovorima, vladavini prava, slobodi medijia\nTrenutna situacija u pretpristupnim pregovorima i odnosima EU i Srbije, dijalog Beograda i Prištine, spoljna i bezbednosna politika i saradnja Srbije i EU, biće među temama 9. sastanka Parlamentarnog odbora za stabilizaciju i pridruživanje EU i Srbije (POSP) koji će biti održan 29. i 30. oktobra u Beogradu. Razgovaraće se i o situaciji u pogledu pregovaračkih poglavlja 23 i 24, uključujući pravosuđe, ustavne reforme, osnovna prava, slobodu medija i profesionalizam, kao i ekonomskom razvoju i pretpristupnoj pomoći EU Srbiji.\nKopredsedavajući sastanka biće Edvard Kukan ispred delegacije Evropskog parlamenta i Vladimir Orlić ispred delegacije Narodne skupštine.\nU razmeni stavova učestvovaće i ambasador Austrije u Srbiji u ime austrijskog predsedavanja EU Nikolaus Luteroti, ambasador EU u Srbiji u ime Evropske komisije Sem Fabrici i ministraka za evrointegracije u ime vlade Srbije Jadranka Joksimović.\nPOSP će Savetu za stabilizaciju i pridruživanje i institucijama Srbije i EU uputiti Deklaraciju i preporuke.\nU nacrtu deklaracije i preporuka pozdravljaju se stalan napredak koji Srbija ostvaruje u pristupnim pregovorima, posredovanje EU u dijalogu Beograda i Prištine kako bi se postigao pravno obavezujući sporazum o sveobuhvatnoj normalizaciji odnosa, kao i visoke stope rasta srpske privrede Srbije i jačanje finansijske stabilnosti.\nIstovremeno se ponavlja poziv Srbiji da "progresivno uskladi svoju spoljnu i bezbednosnu politiku sa politikom EU, u skladu sa zahtevima svog statusa kandidata i zahtevima iz Sporazuma o stabilizaciji i pridruživanju".\nTakođe se pozdravlja odluka Srbije da obustavi bezvizni režim za putovanja državljana Irana a Srbija se podstiče da postepeno uskladi svoju viznu politiku sa politikom EU.\nU nacrtu deklaracije i preporuka se ponavlja važnost slobode izražavanja i medija i ponovo poziva na ostvarivanje većeg napretka u tom smislu.\nIstiče se važnost sprečavanja svake moguće pretnje novinarima, nasilja nad njima i zastrašivanja i u tom smislu pozdravlja Sporazum o saradnji i merama za podizanje nivoa bezbednosti novinara koji su potpisali Tužilaštvo, Ministarstvo unutrašnjih poslova i medijska udruženja.\nU tom delu izveštaja pozdravljaju se i unapređenje kulture novinarstva i jačanje samoregulatornog sistema i, kako je navedeno, dosledan rad Regulatornog tela za elektronske medije (REM).\nPored toga, ističu se važnost potpune transparentnosti u vlasništvu nad medijima i finansiranju medija i značaj informisanja o benefitima koje EU donosi građanima Srbije.\nKada je reč o pravosuđu, konstatuje se da je ostvaren određeni napredak ali i ističe potreba za daljim reformama koje garantuju razdvajanje vlasti i jačanje nezavisnosti pravosuđa.\nSrbija se poziva da ubrza sprovođenje Nacionalne strategije i Akcionog plana za borbu protiv korupcije i uspostavi početni sistem praćenja postignutih rezultata u istragama, krivičnom gonjenju i presudama.\nU oblasti regionalne saradnje POSP poziva partnere sa Zapadnog Balkana da nastave da podstiču atmosferu poštovanja i tolerancije i da osuđuju sve oblike govora mržnje, zločina protiv čovečnosti i ratnih zločina, i izražava se dalja podršku povećanoj regionalnoj saradnji u okviru Berlinskog procesa.\nNa nacrt deklaracije, o kome će se raspravljati na odboru, do 25. oktobara mogli su da se podnose i amandmani, a među onima koja je to pravo iskoristila je i poslanica Demokratske stranke u Skupštini Srbije i članica parlamentarnog odbora Vesna Marjanović.\nOna je agenciji Beta rekla da je amandmane podnela sa namerom da ukaže da dobar deo nacrta ne odražava realnu situaciju u Srbiji u mnogim oblastima, naročito u oblasti slobode medija, a još više u oblasti vladavine prava i zaštite ljudskih prava.\n"Moji amandmani se odnose najviše na te dve oblasti, sa namerom da se ukaže na nepoštovanje primene zakona u Srbiji i dramatičnu situaciju u medijskoj sferi kada je u pitanju sloboda izražavanja", rekla je Marjanović.\nOna smatra da u deklaraciji treba da se konstatuje netransparentan rad REM i da to telo treba da se pozove na dosledan rad.\nPrema njenom mišljenju, REM nije dosledan u radu i u deklaraciji ga treba pozvati na to.\nMarjanović je tražila da se u deklaraciji istakne važnost da predstavnici političkih institucija poštuju principe slobode izražavanja.\nOna očekuje da će i drugi članovi odbora i srpski i oni iz Evropskog parlamenta podneti amandmane i da će se u ponedeljak znati da li će nešto od toga i biti usvojeno.\nPOSP je formiran stupanjem na snagu Sporazuma o stabilizaciji i pridruživanju 2013. godine.\nPredviđeno je da se sastaje dva puta godišnje, po jednom u Beogradu i Strazburu. Na kraju svakog sastanka i rasprave o pitanjima sa dnevnog reda, usvaja se Deklaracija sa preporukama koje se upućuju Savetu za stabilizaciju i pridruživanje, kao i institucijama Srbije i EU.\nparlamentarni odbora za stabilizaciju i pridruživanje


Bogić Bogićević prihvatio da bude načelnik Sarajeva – Studio B\nBogić Bogićević prihvatio da bude načelnik Sarajeva\nBogić Bogićević prihvatio da bude načelnik Sarajeva Tanjug\nObjavljeno: 20.11.2020. 10:20 Izmenjeno: 20.11.2020. 10:20\n„Čovek, državnik, socijaldemokrata koji je u prvi plan stavljao dobrobit svih ljudi tokom cele političke karijere, dugogodišnji član i funkcioner SDP-a, sa zadovoljstvom je prihvatio poziv SDP-a da upravo on bude kandidat za prvog čoveka glavnog grada BiH“, navodi se u saopštenju, preneli su sarajevski mediji.\nBogićević je bio zajednički kandidat SDP i „Četvorke“ na lokalnim izborima u BiH za načelnika opštine u Sarajevu.\nSocijaldemokratska partija BiH, kao jedna od stranaka „Četvorke“, nije imala nijednog kandidata za načelničke pozicije u sarajevskim općinama, ali je kompromis s ostalim koalicionim strankama bio da SDP predloži svog kandidata za gradonačelnika Sarajeva.\nOn je tada rekao: „Ja jesam Srbin, ali ne po profesiji“.


Najnovije upozorenje RHMZ-a - 29.07.2021, Sputnik Srbija\nRepublički hidrometeorološki zavod Srbije izdao je najnovije upozorenje u kojem se visoke temperature najavljuju i do 4. avgusta, a baš u nedelju kada smo... 29.07.2021, Sputnik Srbija\n„Do kraja sedmice veoma toplo vreme sa najvišom temperaturom od 35 na severu do 40 na jugu Srbije, a u nedelju, 1. avgusta na jugoistoku lokalno i do 42 stepena“, piše u upozorenju RHMZ koje je objavljeno u 10 sati.U ponedeljak i utorak, 2. i 3. avgusta, visoke temperature očekuju se samo na krajnjem jugoistoku Srbije - do 37 stepeni, a u ostalim krajevima biće svežije. U sredu, 4. avgusta u svim krajevima ponovo veoma toplo.Juče je maksimalna dnevna temperatura izmerena u hladu iznosila 40 stepeni i to u Valjevu. Međutim, subjektivni osećaj bio je najveći u Banatskom Karlovcu - 46 stepena.\n11:43 29.07.2021 (Osveženo: 03:14 26.08.2021)\n© Sputnik / Lola ĐorđevićDevojke u šetnji\nRepublički hidrometeorološki zavod Srbije izdao je najnovije upozorenje u kojem se visoke temperature najavljuju i do 4. avgusta, a baš u nedelju kada smo očekivali da će nam stići osveženje, temperature će dostizati 42 stepena.\n„Do kraja sedmice veoma toplo vreme sa najvišom temperaturom od 35 na severu do 40 na jugu Srbije, a u nedelju, 1. avgusta na jugoistoku lokalno i do 42 stepena“, piše u upozorenju RHMZ koje je objavljeno u 10 sati.\n© Foto : RHMZRHMZ upozorenje\nU ponedeljak i utorak, 2. i 3. avgusta, visoke temperature očekuju se samo na krajnjem jugoistoku Srbije - do 37 stepeni, a u ostalim krajevima biće svežije. U sredu, 4. avgusta u svim krajevima ponovo veoma toplo.\nJuče je maksimalna dnevna temperatura izmerena u hladu iznosila 40 stepeni i to u Valjevu. Međutim, subjektivni osećaj bio je najveći u Banatskom Karlovcu - 46 stepena.


Međunarodni dan borbe protiv nekažnjivosti zločina nad novinarima: Institucije dužne da obezbede sigurno okruženje za novinare – Centar za razvoj lokalnih medija\nNajveća novinarska udruženja u Srbiji obeležila su danas Međunarodni dan borbe protiv nekažnjivosti zločina nad novinarima. Kako ističu, ovaj dan služi kako bi se javnost informisala o napadima na novinare, ali i kao podsetnik institucijama da su dužne da obezbede sigurno okruženje u kojima novinari mogu slobodno da rade.\nU saopštenju Udruženja novinara Srbije (UNS) navodi se da u Srbiji najveći broj odgovornih za napade na novinare i medijske radnike nije kažnjen, ili protiv njih „uopšte nije pokrenuta istraga“.\nBroj napada i pritisaka na novinare i medijske radnike u 2019. veći je za skoro 50 odsto u odnosu na prošlu godinu, ističe UNS.\nUdruženje novinara Srbije dodaje da podržava rad Komisije za istraživanje ubistava novinara, kao i da je smatra zaslužnom za prvostepenu presudu optuženima za ubistvo Slavka Ćuruvije, prikupljanje dokaza u slučaju ubistva Milana Pantića i rada na rasvetljavanju okolnosti smrti Dade Vujasinović, ali i saradnju medijskih i novinarskih udruženja na izradi zajedničke platforme za zaštitu bezbednosti novinara i medijskih radnika.\nUNS je podsetio da je čak 39 novinara i medijskih radnika koji su radili za srpske redakcije, među kojima su Slavko Ćuruvija, Milan Pantić, Dada Vujasinović i žrtve bombardovanja RTS-a, ubijeno, oteto, nestalo ili izgubilo život pod nerasvetljenim okolnostima, u periodu od 1991. do kraja 2001. godine.\nPrema statistici Međunarodne federacije novinara (IFJ) u poslednjih deset godina ubijena su 1.064 novinara, a sudski epilog imalo je svako deseto ubistvo.\nRegionalna platforma zapadnog Balkana: Nekažnjivost dovodi do samocenzure\nRegionalna platforma zapadnog Balkana za zagovaranje slobode medija i bezbednosti novinara, koja predstavlja više od 8.000 članova, u saopštenju je istakla da je tokom protekle decenije ubijeno više od hiljadu novinara.\n„Ovaj dan je simbol snažne posvećenosti novinara da iznesu istinu pred oči javnosti i istovremeno podsete nacionalne institucije da su dužne da obezbede sigurno okruženje u kojem novinari mogu slobodno da rade“, piše u saopštenju Regionalne platforme.\nIstiču da je devet od deset slučajeva nerešeno, a na kraju niko nije kažnjen.\n„Nekažnjivost dovodi do više ubistava i često je simptom pogoršanja sukoba i kršenja zakona i pravosudnih procedura. Takođe, nekažnjivost neminovno dovodi do samocenzure, ograničava prostor za slobodne medije i čini novinarsku profesiju neprivlačnom za mlade“, navodi se u saopštenju.\nTokom proteklih pet godina, Platforma je registrovala 570 napada na novinare, a vrlo mali broj njih su razrešile nadležne institucije.\nRegionalnu platformu zapadnog Balkana čine Udruženje/udruga BiH novinari, Sindikat medija Crne Gore, Hrvatsko novinarsko društvo, Udruženje novinara Kosova, Udruženje novinara Makedonije i Nezavisno udruženje novinara Srbije.\nMinistarstvo kulture: Neophodna odgovornost kako medija, tako i nosioca javne funkcije


Cilj ove konferencije je da učesnicima ponudi primjere najboljih praksi u zapošljavanju lica sa invaliditetom koje su realizovane kroz vladin ili nevladin sektor.\nUčesnici konferencije bili su predstavnici svih nivoa vlasti odgovornih za lica sa invaliditetom, predstavnici nevladinih organizacija aktivnih u oblasti njihovog zapošljavanja, privrednici koji zapošljavaju ovu kategoriju, kao i samozaposleni iz ove populacije. Tokom same konferencije, vođena je i diskusija među samim učesnicima- gostima, gdje su doneseni i sami zaključci navedene konferencije.\nZamjenik gradonačelnika Prijedora Aleksandar Miljuš, koji je i otvorio samu konferenciju, izrazio je nadu da će grad i ubuduće biti odličan partner licima sa invaliditetom.\n"Mislim da naš grad zasluženo nosi priznanje grad inkluzije", rekao je Miljuš.\nVesna Berić iz Udruženja roditelja djece sa posebnim potrebama "Neven", rekla je da su se stvari na polju zapošljavanja lica sa invaliditetom znatno poravile u poljednjih nekoliko godina, iako prostora za unapređenje uvijek ima.\n"Veoma je značajno što je troje naših članova dobilo poslove u društvenim firmama. Ima još mnogo njih koji su sposobni da rade, ali predrasude su jedine koje ih sputavaju u nalaženju zaposlenja", rekla je Berićeva.\nDirektor Centra "Sunce" Slađana Radaković istakla je da ova ustanova 60 odsto svog nastavnog plana i programa bazira na praksi, a uspostavljena je i dobra sradnja sa pojedinim privrednicima koji primaju njihove učenike na praktičan rad.\n"Imamo pozitivne primjere, gdje su učenici nastavili da rade u preduzećima u kojima su obavljali praksu. Mi i dalje pratimo tu djecu i drago nam je vidjeti da oni rade", naglasila je Radakovićeva čije udruženje ima dobru saradnju sa Fondacijom "Zajednički put".\nProjekat "Inkluzivno preduzetništvo" realizuje prijedorska Fondacija "Zajednički put" posredstvom "Karitasa" BiH. Projekat je podržalo Ministarstvo porodice, omladine i sporta Republike Srpske, grad Prijedor i predsjednica Fondacije "Zajednički put" Semira Hoffmann.\nOvaj mjesec 8655\nNa sajtu trenutno prisutno 32 gosta i 0 članova


Dom kulture (Foto Dom kulture Gračanica)\nProgramom je predviđen nastup etno grupe, a goransku muziku i pesme izvodiće Adem Tonga, Melisa Tonga, Lejla Osmani, Sara Seljmani i Elsa Sulejmani.\nHamid Isljami Šole predstaviće savremeno književno stvaralaštvo, a u okviru programa predviđena je i projekcija dokumentarnog filma „Gora“ autora Predraga Radonjića, kao i izložba rukotvorina i domaće radinosti Goranaca.\nIz Doma kulture napominju da je broj posetilaca ograničen, a na ulazu će biće merena temperatura i vršiće se dezinfekcija ruku.\nPublika će ceo program moći da prati i uživo preko Fejsbuk stranice Doma kulture i preko jutjub kanala.\n„Čas goranske kulture i književnosti“ organizuje se u okviru projekta „Izolovane sredine - stvaranje, strah i kultura kao sloboda“ koji je podržalo Ministarstvo kulture i informisanja Vlade Republike Srbije.\n19.09.2021 Jelena Đoković posetila manastir Gračanicu (566)


Uspeh kluba „Besna kobila“ na trci rolerima u Italiji - InfoVranjske\nUspeh kluba „Besna kobila“ na trci rolerima u Italiji\nTakmičari skijaškog kluba „Besna kobila“ učestvovali su na dve trke rolerima u disciplini „Inline Alpine Slalom“ u italijanskom gradu Pieve Vergonte.\nPrvog dana vožena je trka otvorenog prvenstva Italije, a drugog dana četvrta trka ovogodišnjeg Svetskog kupa.\nZlatnu medalju osvojila je Anastasija Stojanović u konkurenciji devojčica do devet godina, a bronzanu Mia Dedinac u konkurenciji devojčica do četrnaest godina starosti.\nEmilija Arsić bila je četvrta kod devojčica do jedanaest godina, Andrej Stojanović peti u kategoriji dečaka do četrnaest godina.\nAnastasija Veselinović zauzela je deseto mesto kod juniora.\nU vožnjama je učestvovalo 110 takmičara iz 13 zemalja, a skijaški klub „Besna kobila“ je bio jedini srpski predstavnik.\nJuniorsko prvenstvo Evrope biće održano 27. i 28. avgusta u Nemačkoj, a njoj će prethoditi trka u Pirotu u okviru domaćeg prvenstva.\nSkijaški klub „Besna kobila“ organizovaće 3. i 4. septembra na Besnoj kobili međunarodnu trku iz kalendara Svetske roler federacije i to će biti prva trka ovog ranga u Srbiji.


Milo podneo ostavku | Glas javnosti\nPočetna > Politika > Milo podneo ostavku\nPODGORICA - Crnogorski premijer Milo Đukanović podneo je juče ostavku na tu finkciju, javila je RTV Crne Gore.\n"Ova odluka nije iznenadna, niti ishitrena, niti donijeta pod bilo čijim pritiskom kako neki zlonamjerno tvrde", rekao je Đukanović na godišnjoj konferenciji za medije.\nOdlazak Mila Đukanovića (49) s vlasti nakon dve decenije vladavine Crnom Gorom, kao i njegovog najbližeg saradnika, aktuelnog potpredsednika Vlade Svetozara Marovića (55) predstavlja kraj jedne političke epohe za tu državu.\nMilo i Sveto, doduše, ostaju u vrhu Demokratske partije socijalista (DPS), ali je jedan politički projekat, čiji su oni bili i autori i glavni protagonisti, za Crnu goru - završen.\nNeprikosnoveni partijski lider, Đukanović je najduže u istoriji Crne Gore bio biran na državne funkcije - pet puta za premijera i jednom za šefa države.\nVrata Saveza komunista otvorio mu je otac Radovan, koji je bio istaknuti komuniskički funkcioner, a nakon obaranja republičke vlasti, januara 1989. godine, Đukanović nalazi mesto u vladajućoj garnituri.\nPut ka uspehu omogućio mu je Slobodan MIlošević, koji je će kasnije postati njegov "najljući neprijatelj".\nMilov napad na Miloševića 1997. godine značio je i otvoreni razdor u DPS-u na dve opcije - Đukanovićevu i pristalice Momira Bulatovića, koji je ostalo lojalan Miloševiću.\nĐukanović je tokom svojih mandata vlast osvajao "korak po korak", pa i sada, kada ponovo najavljuje povlačenje sa državne funkcije, mnogi tvrde da nije važno na kojoj je on funkciji, jer će "vlast uvek uvek biti tamo gde je on".\nGrađani njegove "zasluge", posebno nakon proglašenja nezavisnosti Crne Gore, maja 2006. godine mere sa zaslugama crnogorskog suverena, kralja Nikole.\nOptuživan je da je bio umešan u šverc duvana u Crnoj Gori tokom devedesetih godina, a istraga protiv njega je obustavljena zbog posedovanja diplomatskog imuniteta. Prema izveštaju italijanske policije, Crna Gora je 1993. godine bila deo švercergskog lanca povezanog sa sicilijanskom mafijom Kamorom i Sakra, kao i organizovanim kriminalnim sindikatima.\nSrbiju je napadao da želi da Crnu Goru proglasi kriminalnom državom.


Otvaranje jezera na Manjači prolongirano za sredinu juna - BIGportal.ba\n30 Maja, 2020 30 Maja, 2020 0246\nSvečano otvaranje turističko-rekreativnog kompleksa na jezerima na Manjači, koje je bilo zakazano za 1. jun, zbog nepovoljnih vremenskih uslova biće pomjereno najvjerovatnije do sredine juna, rekao je za “Nezavisne” Draško Ilić, direktor Centra za razvoj poljoprivrede i sela.\nNaše želje i ambicije bile su da kompleks bude otvoren 1. juna, ali takav kompleks na otvorenom zahtijeva bolje vremenske prilike, a posljednjih dana pogoršana vremenska situacija nas je usporila u izvođenju pojedinih radova – rekao je Ilić.\nSa saradnicima koji su s nama od početka izgradnje ovog kompleksa dogovorili smo da, najkasnije do 15. juna, usele svoje djelatnosti. Imali smo sastanak i sa ljudima iz Paraglajding kluba, jer želimo posjetiocima da omogućimo da u novom kompleksu iskuse i paraglajding – kazao je Ilić.\nRadi se i na prefabrikaciji kontejnera koji će biti prodajni prostori za mali tržnički prostor koji gradimo na ulazu – naveo je Ilić te dodao da se pripremaju i nadaju dobrim vremenskim uslovima kako bi svi radovi bili na vrijeme završeni.\nDva mladića iz Srbije poginula u Crnoj Gori


Rusija će predstaviti prvi električni avion na svijetu - Akter.ba\nRusija će predstaviti prvi električni avion na svijetu\nRusija će 2021 u junu predstaviti električni avion u međunarodnoj svemirskoj stanici MAKS\nElektrični avion je uskoro tu.\nPrvi zrakoplov s električnim motorom bit će prikazan na Međunarodnom vazdušno-svemirskom salonu MAKS, koji će se održati od 20. do 25. jula u Žukovskom u Moskovskoj regiji.\nRekao je ove sedmice novinarima zamjenik premijera Jurij Borisov.\n"To je učinjeno sa Fondom za napredne studije - električni avion zasnovan na principima superprovodljivosti", rekao je Borisov.\nElektromotor je dio hibridnog demonstratora pogonskog sklopa koji razvija ruski Centralni institut za vazduhoplovne motore (CIAM).\nInovativni električni motor zasnovan na visokotemperaturnim superprovodnicima snage 500 kW (679 KS) stvorio je specijalista za materijale Superox.\nOgledi perspektivnog superprovodljivog elektromotora aviona započeli su 5. februara. Na bazi aviona Yak-40 stvorena je posebna leteća laboratorija.\nZa letačka ispitivanja, jedan od tri motora Yak-40, koji se nalaze u zadnjem dijelu, zamijenjen je turboosovinskim plinsko-turbinskim motorom sa električnim generatorom koji je razvio CIAM. U saradnji sa Ufskim vazduhoplovnim tehničkim univerzitetom.\nElektrični motor, koji koristi visokotemperaturnu supravodljivost i kriogeni sistem, ugrađen je u nos trijeta.\nPrema riječima izvršnog direktora CIAM-a Mihaila Gordina, ovo je jedan od najvažnijih projekata u modernom zrakoplovstvu.\nKorištenje hibridne elektrane zasnovane na visokotemperaturnoj superprovodljivoj platformi, ili HTSP, osmišljeno je da riješi niz tehnoloških problema. S problemima kojima se zračni promet već suočava, rekao je.\nAndrey Vavilov, predsjednik Odbora direktora Superoxa, rekao je da su ruski naučnici prvi u svijetu koji su započeli testiranje električnog avionskog motora na HTSP-u.\n"Naš razvoj zasnovan je na dugogodišnjim istraživanjima i ispitivanjima. Imamo stotine proizvedenih prototipova namotaja i desetak proizvedenih i testiranih uzoraka motora različitih kapaciteta", rekao je.\nPlanirano je da se nova tehnologija koristi za stvaranje motora i elektroenergetskih kompleksa za potpuno električne avione i helikoptere.


Himna srpskog dečjeg hora osvaja Ameriku – Dobre vesti\n26. септембра 2016. 26. септембра 2016. dobrevestiinfo\nNovinarska reportaža koja je septembra 2015. godine objavljena na podsajtu Programa za dijasporu RTS-a, poslužila je svom autoru Ivanu Kalauzoviću Ivanusu kao matrica za pisanje himne Dečjeg hora “Sveti Sava” iz Klivlenda, Ohajo. Krajem avgusta 2016, američka televizija Fox uživo je emitovala prvu javnu interpretaciju ovog dela.\nU jeku priprema proslave 71. godišnjice Dana jedinstvenog sveta, tradicionalnog praznika Klivlendskih kulturnih bašti koje ove godine beleže vek od ustanovljenja pionirskog vrta, profesorka muzike dr Nada Martinović održala je probu Dečjeg hora Sveti Sava, čiji je osnivač.\nInspirisan aktivnostima prvog i jedinog dečjeg hora tamošnje srpske zajednice, saradnik Programa za dijasporu RTS-a Ivan Kalauzović Ivanus napisao je stihove kojima je objedinio znamenita imena iz klivlendske Bašte Srbije sa plemenitom misijom “cvetova”, naslednika baštine junaka i znalaca, onih što tek rastu.\nDečji hor Sveti Sava uskoro ulazi u studio, gde će himna dobiti finalni zvuk, a zatim će se snimati i odgovarajući video-spot. Valja naglasiti da se među nekadašnjim učenicima Nade Martinović nalaze mnogi današnji muzički profesionalci, poput pevačice Aleksandre Radović, dirigenta Dečjeg hora Kolibri Ljiljane Ranđelović, glumice Ivane Nikolić, dirigenta novosadskog Srpskog narodnog pozorišta Mikice Jevtića i drugih. Možemo samo zamisliti u kakve će tek uspešne ljude izrasti “cvetovi iz klivlendske bašte”, koji već ubiru simpatije publike širom Amerike.\nDeca, Dijaspora, Hor, Klivlend, SAD\nDeca Dijaspora Hor Klivlend SAD\nПретходни постt Divlji konji u divljini Suve planine\nСледећи пост Izvini, sine, što ti nisam verovao


Amerikanci više piju za vrijeme pandemije, stručnjake brine šta će biti poslije\nSara Robinet i njen suprug kupuju vino u prodavnici UnWind u Aleksandriji. (Foto: VOA/Debra Blok)\n"Ljudi koji bi obično kupili jednu flašu vina izlaze sa nekoliko boca pa čak i cijelim sandukom", kaže Dejvis Vils, menadžer prodavnice vina i piva "Anvajnd" (UnWined) u Aleksandriji u Virdžiniji, predgrađu Vašingtona.\nProdaja se u ovoj prodavnici, koja sada iznosi robu kupcima na ulicu i dostavlja na kućne adrese, povećala se najmanje 30 odsto u proteklih nekoliko mjeseci, kaže Vils, dok mušterije nastavljaju da sjede kod kuće.\n“Ljude brine da će se zaraziti, a pošto mnogi u ovom kraju rade od kuće, lakše im je da popiju čašu vina ranije tokom dana nego što bi obično bio slučaj".\n“Cijela situacija nam je pružila veću slobodu da pijemo kada želimo i ne osjećamo se krivim zbog toga", kaže Sara Robinet, dok bira vino u prodavnici Anvajnd.\nNa pitanje da li pije više nego obično, druga mušterija Andrea Anderson kaže:\nDejvid Vils, menadžer prodavnice alkohola "UnWined" kojoj je od početka epidemije u SAD skočio profit za više od 30%.\nUpravo u tome je problem, upozorava Džordž Kub, direktor Nacionalnog instituta za zloupotrebu alkohola i alkoholizam u Nacionalnim institutima za zdravlje u Betezdi u Merilendu.\n"Iako oko 70 odsto Amerikanaca pije, ukupno konzumiranje alkohola se značajno povećalo širom zemlje", kaže Kub.\nPošto pandemija izaziva izolaciju i anksioznost, "pojedinci povećavaju konzumiranje alkohola da bi izbrisali negativna osjećanja i koriste ga kao mehanizam da se nose sa problemima", kaže Kub. Brine ga da bi "tamna strana" upotrebe alkohola mogla da poraste kod 14,5 miliona ljudi u SAD koji pate od zavisnosti od alkohola.\nProdavnice alkohola, koje se smatraju "nužnim" preduzećima, donose veliki prihod od poreza koji čini značajan dio mnogih državnih budžeta u Americi. Prodavnice alkohola u 49 od 50 američkih država ostale su otvorene tokom pandemije. Pensilvanija je zatvorila svoje prodavnice alkohola, ali kada su njeni građani počeli da putuju u susjedne države da se snabdiju alkoholom, vlasti su dozvolile prodaju preko interneta i mogućnost iznošenja robe kupcima ispred prodavnice. U petak, i ta država počela je da dozvoljava mušterijama da kupuju alkohol u nekim od prodavnica.\nBarmen u restoranu Fish & Oyster sipa vino za mušterije u Solt Lejk Sitiju.\nNeke države, kao što je Merilend, pozivaju se na finansijske razloge objašnjavajući zbog čega su im otvorene prodavnice alkohola. Jedan državni zvaničnik rekao je da je odluka motivisana ekonomijom i u skladu sa dozvolom restoranima da prodaju alkohol kupcima koji pokupe hranu i piće, ili naručuju dostave.\nDruge države, poput Delavera, kažu da je dostupnost alkohola za njih komponenta zdravstvene zaštite, jer bi zatvaranje prodavnica alkohola moglo da ima negativan uticaj na ljude koji se bore sa bolestima zavisnosti.\nKub se slaže, i dodaje da bi iznenadni porast broja ljudi sa simptomima povezanim sa apstinencijom od alkohola mogao da značajno optereti zdravstveni sistem u ovom trenutku.\nIstovremeno, upozorava da ne treba normalizovati prekomjerno konzumiranje alkohola, navodeći da, budući da "alkohol suzbija imuni sistem, zbog zloupotrebe ljudi mogu da budu podložniji koronavirusu."\nSvjetska zdravstvena organizacija predlaže da se alkohol u potpunosti izbjegava, budući da "konzumiranje može da oslabi zdravlje". A za one koji misle da će, ako krvotok napune alkoholom, biti zaštićeni od koronavirusa - organizacija ima jednostavnu poruku: to prosto nije tačno.


Najave | OFK Bačka - Part 3\nNaslovna / Vesti / Najave (strana 3)\nPlavi sa pripremama startuju u ponedeljak, 24. juna\nOd ponedeljka 24. juna na stadionu Slavko Maletin “Vava” biće veoma radno. Šef stručnog štaba Trivo Ilić izvršiće prozivku igrača u 17 h, čime će i zvanično krenuti pripreme Bačke za narednu sezonu u Prvoj ligi Srbije. Svi ljubitelji fudbala i simatizeri Bačke sa velikim nestrpljenjem i znatiželjom iščekuju da …\nDanas je u prostorijama FS Srbije u Staroj Pazovi određen raspored takmičenja u Prvoj ligi Srbije za sezonu 2019/2020. U prvom kolu koje je na programu 3. avgusta, Bačka će dočekati ekipu Kabela iz Novog Sada. Zatim, u drugom kolu naša ekipa gostovaće u Vranju ekipi Dinama. Treće kolo “Plavi …\nBAČKA – DINAMO u nedelju, 19. maja\nFudbaleri Bačke će u nedelju, 19. maja od 19 časova u poslednjem kolu Superlige Srbije dočekati ekipu Dimama iz Vranja. Naša ekipa nalazi se na poslednjem, 16. mestu na tabeli Suprlige Srbije i najbliža je selidbi u niži rang takmičenja, tj u Prvu ligu Srbije. Slamka spasa za “Plave” nalazi …\nVoždovac – Bačka u subotu, 11. maja\nPosle još jednog poraza, ovaj put od ekipe Rada prošlog vikenda, ekipa Bačke gostovaće ekipi Voždovca na Dušanovcu. Imamo jako tešku situaciju i opstanak u Superligi smo doveli u pitanje, te moramo kako znamo i umemo u ove dve preostale utakmice da damo 200% svojih mogućnosti i pokušamo obezbediti opstanak …\nPOMEREN TERMIN ZA UTAKMICU BAČKA – RAD\nSinoć, nešto pre ponoći je na adresu kluba iz Zajednice Super lige Srbije stiglo obaveštenje da se termin utakmice sa ekipom Rada pomera i da je početak utakmice u 16 časova, a ne kako je prvobitno bilo najavljeno u 17 časova. Dakle, utakmica BAČKA – RAD igra se u nedelju, …\nBačka – Rad u nedelju, 05. maja\nU nedelju 05. maja sa početkom u 17 h ekipa Bačke dočekaće ekipu Rada sa Banjice. Posle neuobičajenog visokog poraza od ekipe Zemuna rezultatom 7-0 ekipu Bačke očekuje težak zadatak u borbi za očuvanje Superligaškog statusa i ukoliko naša ekipa želi da se i naredne sezone takmiči u najelitnijem fudbalskom …


Tamara Janković – INEP\nLaboratorija: +381 (0)11 2193-194, 062-210-095; Proizvodnja: +381 (0)11 2612-743\nPOPUSTI I AKTUELNOSTI\nOrganizaciona jedinica: Odeljenje za imunohemiju i glikobiologiju\nProfil/Akademsko zvanje: Magistar farmacije-medicinski biohemičar\nNaučno zvanje: Istraživač-pripravnik\nDiplomirala na Farmaceutskom fakultetu Univerziteta u Beogradu 2017. godine, smer medicinska biohemija, a potom upisala doktorske akademske studije na Farmaceutskom fakultetu, modul-medicinska biohemija.\nOblasti istraživanja i rada:\nPripada timu istraživača koji se bavi fundamentalnim istraživanjima u oblasti glikobiologije tj, ispitivanjem glikoproteinskih antigena u fiziološkim i patofiziološkim stanjima, sa ciljem utvrdjivanja njihovog signalnog potencijala i uloge u fiziološkim procesima, koristeći pri tome glikomski pristup zasnovan na lektinima i antitelima koja prepoznaju ugljenohidratne epitope. Trenutni fokus rada je na analizi ekstracelularnih vezikula iz telesnih tečnosti sa aspekta izolacionih metoda, separacije populacija, definicije njihovog markerskog profila kao i sa glikobiološkog aspekta.\nUčesnik na projektu: „Strukturna heterogenost i efekti kompleksnih ugljenih hidrata (glikani) kao ključnih komponenti molekulskog raspoznavanja u biološkim sistemima“ (projekat br. 173010, Ministarstvo prosvete, nauke i tehnološkog razvoja Republike Srbije, 2011-).\nČlanstvo u medjunarodnim i nacionalnim organizacijama:\nČlan Društva medicinskih biohemičara Srbije (2018-)\nČlan Biohemijskog društva Srbije (2019-)\nAKTUELNO U LABORATORIJI\nINEP Institut za primenu nuklearne energije\nBanatska 31b, 11080 Beograd-Zemun\nmail@inep.co.rs i mail@inep.ac.rs\n© 2018 INEP


Samo u Beogradu višak 740 nastavnika – Sindikat prosvetnih radnika Vojvodine\nPočetna » Novosti » Samo u Beogradu višak 740 nastavnika\nSamo u Beogradu višak 740 nastavnika\nMilan Trbović 17. avgusta 2013.\tNovosti Ostavite komentar\nBeograd – Samo u Beogradu na listi tehnoloških viškova nalazi se skoro 740 prosvetnih radnika, a škole su iskazale potrebe za oko 420 nastavnika, s tim što najmanje 100 od tog broja može da bude angažovano na određeno vreme. Time se ne rešava problem tehnoloških viškova, jer će ti ljudi biti jedno vreme na zameni – upozorava Slobodan Brajković, predsednik Sindikata radnika u prosveti Srbije.\nOn za Danas ističe da niko u ovom trenutku ne može precizno da kaže koliko će prosvetnih radnika od jeseni ostati bez dela norme i bez ijednog časa, tako da su procene nekih sindikata da je reč o najmanje 700 ljudi nepouzdane.\nIz Ministarstva prosvete najavljuju da će za nekoliko dana biti poznat broj tehnoloških viškova u Srbiji, a iz sindikata upozoravaju da sve škole nisu dostavile podatke školskim upravama, iako su bile obavezne da to učine do 15. avgusta.\nNa listi za grad Beograd nalaze se nastavnici svih profila – učitelji, profesori matematike, biologije, stranih jezika, istorije, geografije, ali i muzičkog, fizičkog… Među viškovima je veliki broj onih koji rade u osnovnim školama, što Slobodan Brajković objašnjava činjenicom da se iz godine u godinu smanjuje broj učenika. U najgoroj situaciji su profesori stručnih predmeta i praktične nastave u srednjim stručnim školama, jer najveći broj njih neće moći da bude preuzet sa liste tehnoloških viškova.\nMilorad Antić, predsednik Foruma srednjih stručnih škola Beograda, kaže da je situacija u tim školama alarmantna. S jedne strane, nastavnici strahuju za svoja radna mesta, jer Ministarstvo prosvete nije odobrilo zahtev sindikata da se formiraju odeljenja sa manje od 15 učenika. S druge strane, raste nezadovoljstvo među roditeljima čija su deca raspoređena na određene obrazovne profile, ali se još nisu upisala, jer u tim odeljenjima ima manje od 15 učenika, što je zakonski minimum za finansiranje.\n– Tražimo da se dozvoli formiranje odeljenja sa najmanje osam učenika, a reper za to je broj đaka u grupama za praktičnu nastavu – kaže Antić.\nOn podseća da su, od oko 330 srednjih škola u Srbiji, skoro polovina stručne i da problem sa manjkom učenika imaju mašinske, hemijske, kožne, tekstilne, građevinske, ali i neke poljoprivredne. Poznato je da te škole godinama kubure sa đacima, ali je ovog juna situacija drastično pogoršana nakon odluke Ministarstva prosvete da se učenici upisuju samo na osnovu bodova iz osnovne škole. Zbog toga se u takozvanim atraktivnim školama desilo da više đaka ima jednak broj bodova, što je dovelo do upisa preko predviđene kvote i proširivanja ili čak otvaranja novih odeljenja, ali je s druge strane stručne profile ostavilo u još goroj poziciji. Direktori nekih škola, o čemu je Danas već pisao, tražili su od Ministarstva da odobri formiranje odeljenja sa manje od 15 učenika, ali će, prema rečima pomoćnika za osnovno obrazovanje Ljubiše Antonijevića, takva odluka morati da sačeka novog ministra prosvete.\nAntonijević je kazao da bi do 31. avgusta, kada se formalno završava školska 2012/13. godina, u penziju moglo da ode oko 5.000 nastavnika, stručnih saradnika i vaspitača, koji do tog datuma napune 40 godina staža ili 65 godina života i najmanje 15 godina staža. Reč je o novom zakonskom rešenju koje je već stupilo na snagu. Antonijević kaže da je to „mnogo više nego što će biti tehnoloških viškova“, na šta sindikati upozoravaju da to ne može da bude rešenje za profesore stručnih predmeta u srednjim stručnim školama, koji će po svim procenama od jeseni masovno ostati bez časova.\n– Tačno je da svi oni neće ostati potpuno bez časova, ali zamislite apsurd da neko radi sa 20 ili 30 odsto norme i prima 8.800 ili 12.600 dinara. Može li se od te plate živeti – pita Milorad Antić, predsednik Foruma srednjih stručnih škola Beograda.\n– See more at: http://www.danas.rs/danasrs/drustvo/samo_u_beogradu_visak_740_nastavnika.55.html?news_id=266128#sthash.g7dvD0j9.dpuf\nIzvor: DanasBeograd – Samo u Beogradu na listi tehnoloških viškova nalazi se skoro 740 prosvetnih radnika, a škole su iskazale potrebe za oko 420 nastavnika, s tim što najmanje 100 od tog broja može da bude angažovano na određeno vreme. Time se ne rešava problem tehnoloških viškova, jer će ti ljudi biti jedno vreme na zameni – upozorava Slobodan Brajković, predsednik Sindikata radnika u prosveti Srbije.\nPrethodna Mobing u prosveti.\nSledeća 103 наставника у Новом Саду нема пуно радно време


Pogledajte video prezentaciju novog Lamborgihni Siana - AutoExclusive - Auto vesti, Novi, Luksuzni, Polovni automobili...\nSvi su sa oduševljenjem čekali predstavljanje novog Lamba, i sada je on napokon stigao. Reč je o fenomenalnom mlađem bratu Sian modela koji je bio predstavljen pre par godina i koji sada dolazi u Roadster, odnosno Kabrio verziji koja je fantastična.\nVeć smo rekli da je ovaj auto napravljen u samo 19 primeraka i da ga pokreće 6,5-litarski V12 motor sa prirodnim aspiracijama u kombinaciji sa 48-voltnim električnim motorom ukupne snage 819 KS. Brzina od 0 do 100 km/h postiže se za manje od 2,9 sekundi, dok se smatra da je najveća brzina veća od 350 km / h.\nOvo je Lamborghinijev najmoćniji model do sada i takođe je i prvi hibrid, sa 33 KS električnim motorom ugrađenim u menjač i omogućava automobilu da radi samo na električnoj energiji pri malim brzinama, kao što su kretanje unazad i parkiranje.\nNakon jučerašnje premijere gde smo mogli da vidimo fotografije samog modela, sada možemo videti i detaljan prikaz auta koji nam je pružio i objasnio šef mehaničarskog odeljenja Lamborghini kompanije, Maurizio Regani.\nOn nam je detaljno pokazao ovaj novi automobil, pa ako vas zanima šta to novi Sian donosi, onda pogledajte klip:


Komisija usvojila paket od 70 miliona evra za rani pristup vakcinama protiv COVID 19 na zapadnom Balkanu\nEvropska komisija usvojila je paket od 70 miliona evra u okviru Instrumenta za pretpristupnu pomoć (IPA II) za pomoć u finansiranju pristupa vakcinama protiv COVID-19 svojim partnerima sa zapadnog Balkana koje su nabavile države članice EU.\nKomesar za susedstvo i proširenje Oliver Varhelii rekao je:\nTokom čitave pandemije EU je pokazala da zapadni Balkan tretiramo kao privilegovane partnere. U tom duhu nastavljamo da delujemo i u slučaju vakcina, preduzimajući korake koji omogućavaju brz početak kampanja vakcinacije kritičnom osoblju i najranjivijim grupama u regionu rano. Brza vakcinacija biće presudna u okončanju pandemije i pokretanju društveno-ekonomskog oporavka zapadnog Balkana.\nPaket će biti isplaćen u obliku grantova koji će pomoći da se pokriju troškovi vakcina za prioritetne grupe u regionu, kao i neophodna oprema za vakcinaciju. Ovaj paket omogući će zapadnom Balkanu da otkupi određeni broj vakcina od šest proizvođača, s tim što će pojedine države članice EU deliti deo svojih doza.\nIako EU nastavlja da podržava inicijativu COVAX, svetsku ustanovu za osiguranje poštenog i univerzalnog pristupa vakcinama protiv COVID-19, a svi partneri sa zapadnog Balkana su se na nju prijavili. Pristup brojnim dozama iz kupoprodajnih ugovora EU omogućiće regionu da započne vakcinaciju paralelno sa državama članicama EU.\nKomisija i Evropski centar za kontrolu bolesti takođe pomažu regionu u dovršenju strategija vakcinacije u skladu sa preporukama Komisije kako bi se osigurala odgovarajuća priprema kampanja i neprimetno davanje vakcina. EU takođe finansira projekat sa Svetskom zdravstvenom organizacijom (VHO) za pomoć u upravljanju logistikom i isporukom vakcina.


Ukoliko odbornici Skupštine Beograda na današnjoj sednici usvoje Odluku o postavljanju plutajućih objekata na vodnom zemljištu na teritoriji grada i Plan mesta za njihovo postavljanje, konačno će se uvesti red u ovu oblast, koja je godinama neuređena i ničija. Od dana stupanja na snagu ove odluke, vlasnici će imati na raspolaganju dve godine da usklade gabarite svog objekta sa novim planom.\nAko predlog bude usvojen, splavovi neće smeti da budu viši od sedam metara, a za nepoštovanje propisa plaćaće se do 150.000 dinara.\nPrema izveštaju JVP "Beograd vode" koji su krajem februara 2019. godine popisali broj splavova na delu vodene teritorije Save i Dunava, broj plutajućih objekta iznosio je 319.\nGranice novog plana predviđaju 78 zona - 14 na Dunavu i 64 na Savi planiranih za postavljanje splavova.\nOsim "aktivnih" splavova, biće određene zone i odlaganje uklonjenih plovila, koja su havarisana i neuslovna za bilo koju namenu. Ovaj dokument definište namenu i vrstu plutajućih objekata koji se dele u četiri kategorije - za javne svrhe, koje upotrebljavaju državni organi, privredne, koji obuhvataju ugostiteljske i prodajne objekte, za sopstvene potrebe u cilju odmora, sporta ili rekreacije, dok poslednja klasa obuhvata privezišta za čamce.\nGlavni gradski urbanista Marko Stojčić kaže da je radna grupa dugo radila na ovom planu, te da je ovo prvi od pet koraka koji treba ispuniti kako bi bili zadovoljni korisnici i vlasnici splavova, ali i svi Beograđani.\n- Svi splavovi moraće da ispunjavaju kriterijum bezbednosti - ističe Stojčić.\n- Tu su i elementi protivpožarne zaštite, a uveli smo i novi kriterijum koji se tiče arhitekture. Stil nećemo definisati već isključivo stavke koje se tiču gabarita, pre svega visinu, gde ćemo imati nekoliko kategorija. To znači da, ukoliko se iza reda splavova nalazi neki spomenik kulture ili neka zaštićena zona, ovi objekti neće moći da svojom visinom ugrožavaju te vizure, odnosno prostor Save ili Dunava na to nešto što je sa druge strane. Najčešće će to biti visina nasipa, u nekim slučajevima moći će da se nadvisi, ali u praksi to znači oko sedam metara visine.\nStojčić objašnjava da u tim zonama neće moći da budu plutajući objekti viši od dva nivoa, odnosno prizemlja i sprata. Sada imamo situacije da neki objekti na vodi imaju tri ili četiri nivoa, ali to ne znači da će morati da smanje svoje gabarite.\n- Odredićemo zone za izmeštanje tih većih splavova. Intencija je da sve potpuno raščistimo da bismo videli postoje li neke lokacije gde splavovi moraju da se uklone. Definisaćemo i zone u smislu delatnosti, gde će biti klubovi zbog buke, gde objekti za stanovanje, gde za komercijalne svrhe. Lokali na vodi koji puštaju muziku biće dalje od mesta stanovanja i moraće da imaju zvučnu izolaciju. Ovo je samo prvi korak koji definiše gde splav može da stoji, gde ne može.\nDrugi korak u konačnom obračunu sa neredom na prestoničkim rekama je izmena Zakona o vodama koji treba da dodatno propiše neke elemente za postavljanje plutajućih objekata, dok će treća kategorija obuhvatiti dobijanje dozvola za konkretne lokacije. Stojčić naglašava da najveći broj splavova koji je trenutno na rekama ima prednost u odnosu na druge podnosioce zahteva.\n- Nećemo ići na to da sve sklanjamo, već na to da oni koji su mnogo investirali ostanu na tim lokacijama, ukoliko ispune kriterijume koje smo definisali. Svi će morati da uđu u režim naplate, te da plaćaju po kvadratnom metru splava, u zavisnosti od zone i namene.\nTRETMAN otpadnih voda koje sa objekata teku u Savu i Dunav biće najsloženiji proces kojim će se gradski čelnici baviti u narednim godinama. Prema rečima gradskog urbaniste, razmišlja se o nekoliko modela - od uvođenja rezervoara za otpadne vode do angažovanja plovila ili vozila na kopnu koje će prihvatati te tečnosti i dalje ih tretirati.\nPREDLOŽENI IZNOSI KAZNI\nU JANUARU ove godine, na snagu je stupila Odluka o lokalnim administrativnim taksama koja se, između ostalog, odnosi i na takse za postavljanje splavova. Pre te odluke za rešenje o postavljanju splava do 2021. godine plaćao se 3.921 dinar, a sada bi ta taksa bila 33.387 dinara. Prema predlogu, novčanom kaznom od 150.000 dinara kazniće se vlasnik koji postavi ili koristi plutajući objekat bez dozvole za postavljanje. Isti iznos platiće onaj ko svoj splav bez dozvole priključi na vodovodnu i kanalizacionu mrežu, ali 25.000 dinara daće i odgovorni u nadležnom javnom preduzeću. Ko ne bude održavao urednost, komunalnu higijenu i ne bude redovno uklanjanjo smeće i nanos između svog lokala na vodi i obale, ako se bude oglušio o naredbe nadležnih u slučaju poplava i leda, te ako bude imao nebezbedan prilaz, biće "lakši" za 100.000 dinara\nurbanista Marko Stojčić splavovi plutajući objekti beogradske reke JVP "Beograd vode" odbornici Skupštine Beograda


Članci poređani po datumu: sreda, 11 jul 2018\nOpredjeljenje Vlade - pomoći penzionerima sa najnižim primanjima /VIDEO/\nMinistar rada i boračko-invalidske zaštite Republike Srpske Milenko Savanović rekao je da je opredjeljenje Vlade i ministarstva na čijem je čelu da se pomogne najugroženijim kategorijama penzionera svjesni težine života ljudi sa najnižim penzijama.\nOdržana komemoracija u Potočarima /VIDEO/\nČlanovi porodica žrtava, prijatelji, komšije, preživjeli Srebreničani, predstavnici vlasti, međunarodne zajednice te brojni građani položili su cvijeće u Memorijalnom centru u Potočarima, odajući time počast svim žrtvama.\nU toku čišćenje divljih deponija /VIDEO/\nPrema evidenciji Gradskog odjeljenja Komunalne polcije na području Grada Bijljina postoje 30 divljih deponija.\nDo sada podneseno 400 zahtjeva za ličnu invalidninu\nCentru za socijalni rad u Bijeljini do sada je podneseno 400 zahtjeva za ostvarivanje prava na ličnu invalidninu, što je novo pravo iz oblasti socijalne zaštite koje finansira Vlada Republike Srpske, rekao je Srni direktor Centra Milorad Sofrenić.\nKoncert za obnovu crkve u Jasenici /VIDEO/\nU Eparhijskom centru u Bijeljini sinoć je održan donatorski koncert za obnovu i izgradnju 120 godina stare crkve Svetih apostola Petra i Pavla u Jasenici, opština Srebrenik u Federaciji BiH.\nPolicija je danas u bijeljinskom naselju Janja pronašla 29 lica za koje je provjerama utvrđeno da je riječ o ilegalnim migrantima iz Pakistana, bez identifikacionih dokumenata, saopšteno je iz Policijske uprave Bijeljina.\nInformacija o vodosnabdijevanju – srijeda 11. jul


Zaradite 200 € mesečno pomoću ovih poslića\nKako prosečna zarada već dugo nije dovoljna ni za podmirivanje osobnih troškova, sve više mladih razmišlja o pronalaženju dodatnog izvora zarade. U letnjim mesecima mladi su spremni da svako znanje i veštinu koje poseduju i unovče, a od raznih poslova mesečno mogu da zarade oko 200 evra.\n(50 evra za veče)\nLjubitelji muzike koji znaju da koriste opremu za miksovanje za jedno veče mogu da zarade oko 50 evra, ili 10 do 15 odsto od ukupne zarade te večeri u lokalu. Uz jedan nastup nedeljno, za samo mesec dana budžet može da im bude puniji za oko 200 evra.\n(do 1.000 dinara dnevno)\nZbog manjka slobodnog vremena i preokupiranosti obavezama vlasnici pasa često nemaju kada da prošetaju svoje ljubimce, pa je sve više onih koji će za 300 dinara po satu to da urade za njih. Oni kojima je potrebno celodnevno čuvanje pasa ovu uslugu moraće da plate znatno više.\nMnogi korisnici društvenih mreža već znaju kako mogu da iskoriste popularnost ovih mreža, pa su grupe u kojima se svašta prodaje sve popularnije. A prodavati se može sve - od stare odeće, obuće, preko starog nameštaja, nakita, knjiga, suvenira, fotografija...\n(više od 30.000 dinara mesečno)\nSvi koji dobro znaju matematiku, gramatiku ili jezike mogu da zarade džeparac za putovanje tako što će osnovcima držati privatne časove. Prosečna cena dvočasa je od 600 do 800 dinara, a uz pet učenika koji imaju po dva dvočasa nedeljno, predavači mogu da zarade i profesorsku mesečnu platu.\nKreiranje i održavanje sajtova\n(100-200 evra mesečno)\nKompanije, preduzetnici i svi ostali kojima je neophodna prezentacija na internetu spremni su da za osnovni sajt, bez zahtevnih aplikacija, izdvoje 100-200 evra. Za održavanje sajtova koje podrazumeva kačenje tekstova i podataka, mesečno može da se zaradi minimum 20-50 evra.\n(150-200 dinara po satu)\nIskustvo u radu sa decom, završena neka škola medicinske struke, ili jednostavno dobar odnos sa najmlađima, dovoljan su preduslov za obavljanje ovog posla. Usluge čuvanja dece traže se i nude preko interneta i oglasa, ali postoje i agencije koje zapošljavaju dadilje.\nIznajmljivanje sobe, garaže, parking mesta\nSvi koji u stanu ili kući imaju prostoriju viška, ovu praznu sobu mogu da pretvore u zaradu. Takođe, sa sve većim brojem automobila na ulicama i sve manje mesta za parkiranje, na ceni su i iznajmljene garaže i parking mesta.\nIzvor/ autorska prava: 24.sata.rs


BOSIĆ: Ne mogu da prihvatim listu čiji je nosilac Petrović!\nBOSIĆ: Ne mogu da prihvatim listu čiji je nosilac Petrović!\nDatum: 09. 07. 2018.\nVisoki funkcioner SDS-a Mladen Bosić izjavio je danas da prihvata kao potpuno legitimnu odluku predsjednika stranke Vukote Govedarice da nosilac liste za Izbornu jedinicu dva za Predstavnički dom parlamenta BiH bude Obren Petrović.\n„On je dobio pravo da odluči između Obrena Petrovića i mene. Danas sam obaviješten da će nosilac liste biti Obren Petrović“, rekao je Bosić.\nOn je naveo da mu je nuđeno da bude nosilac kompenzacione liste, ali da je to odbio.\n„Svima je poznato da smo Obren Petrović i ja dva sasvim različita profila, kako politička tako i ljudska i svjestan sam da se predsjednik Govedarica opredjeljujući za Obrena Petrovića, opredijelio i za sistem vrijednosti koji njegovo ime nosi sa sobom. Ne mogu da prihvatim da budem na listi i podržavam vrijednosti koje nosi nosilac te liste“, kaže Bosić, prenose mediji.\nBosić je dodao da ima najmanje prava da komentariše odluke koje donosi Govedarica pošto sebe smatra najodgovornijim što je on postao predsjednik SDS-a.\nLINTA: Zajedničku srpsku listu u Federaciji BiH ne mogu da čine samo tri stranke\nDodik – Bosić: Okršaj u banjalučkoj sudnici\nKOME SMETA PORTAL SLOBODNA HERCEGOVINA: Srce nam se mogu oduzeti\nPROTESTI ZBOG SPOMEN-BISTI: Ubice vlastitog naroda ne mogu biti njegovi heroji\nZAVRŠEN OK FEST: Na Tjentištu više od 30.000 posjetilaca


Rekordni broj putnika tokom jula meseca na Aerodromu Niš - Dnevnik Juga\nPočetna / DOGAĐAJI / Rekordni broj putnika tokom jula meseca na Aerodromu Niš\nIna Dendić 23/08/2019\tDOGAĐAJI, DRUŠTVO, Leskovac, Niš, Vranje Ostavi komentar\nNiški aerodroma „Konstantin Veliki“ i u ovoj godini nastavlja sa postavljanjem rekordnih rezultata. Posle dve godine ponovo je dostigao mesečni rekord kada je u pitanju broj putnika koji je leteo sa njega.\nSamo tokom jula meseca letelo je 35.646 putnika što je u odnosu na isti mesec prošle godine rast od 12%. Najbolji mesećni rezultat, da podsetimo, do jula 2019.godine ostvaren je pre 2 godine kada je iz Niša letelo pre 32 hiljade putnika.\nOvakav visoki rezultat na kraju jula meseca pre svega je postignut zahvaljujući novim avio-linijama koje je od 15.jula započeo sa niškog aerodroma „Konstantin Veliki“ da obavlja nacionalni avio-prevoznik Air Serbia.\nZa avgust mesec treba očekivati još jedan rekodni rezultat, imajući u vidu da je Air Serbia samo za drugu polovinu jula meseca saobraćala na 6 od ukupno 12 destinacija (ostatak destinacija uveden početkom avgusta) koje nudi svojim putnicima iz Niša.\nMeđutim i pored rekordnog rezultata na mesečnom nivou, od početka godine do sada sa niškog aerodroma je letelo 201.304 putnika što i dalje predstavlja pad u odnosu na isti period prošle godine i to za 2,27%.\nPodsetimo da sa Aerodrom Niš možete leteti širom Evrope i to ka 22 destinacije zahvaljujući letovima jedne od 4 avio-kompanije Wizz Air, Air Serbia, Ryanair, SWISS.\nPrethodni FK Vlasina organizovao odlazak mladih igrača na utakmicu Partizan – Molde\nSledeći Besplatno razgledanje grada za posetioce Filmskih susreta


Palmer: Rešenje za Kosovo mora biti dobitničko za obe strane | Radio Kosovska Mitrovica\nPalmer: Rešenje za Kosovo mora biti dobitničko za obe strane\n19. October, 2018 14:50 |\nZamenik pomoćnika američkog državnog sekretara Metju Palmer pozvao je Beograd i Prištinu da iskoriste istorijsku priliku i postignu sporazum koji bi bio trajan i koji bi bio “vin-vin”, gde obe strane dobijaju. Upozorava da zamrznuti konflikt može da ima posledice po stabilnost regiona.\nSada je vreme za kompromis i za fleksibilnost, poručio je Metju Palmer.\nNaglašava da rešenje mora biti dobitničko (“vin-vin”), jer, istakao je, ako to bude odnos dobitnik-gubitnik onda neće biti sporazuma.\n“Ne podržavamo nijednu specifičnu formulu, niti ima blanko čeka kad je reč o podršci SAD. Apelujem na Srbiju i Kosovo da iskoriste istorijsku priliku”, rekao je zvaničnik Stejt departmenta na Beogradskom bezbednosnom forumu.\n“SAD snažno podržavaju dijalog Beograda i Prištine koji se odvija pod okriljem EU. Pozdravljamo intenziviranje napora u poslednjih nekoliko meseci kao bi se došlo do sporazuma”, rekao je Palmer.\nDodao je da dve strane to ne mogu potpuno same, da je međunarodna zajednica tu da pomogne, ali da on ne može biti nametnut spolja.\nSAD snažno podržavaju stabilan, prosperitetan region integrisan u evroatlantske organizacije, zaključio je Palmer.\n“I zamrznuti konflikt može da ima posledice”\nNaveo je da razume zabrinutost dela međunarodne zajednice da bi eventualna razmena teritorija kao deo sporazuma Beograda i Prištine imala posledice po region ali i šire, ali da brine i mogućnost da sporazuma uopšte ne bude, jer i zamrznuti konflikt takođe može da ima loše posedice po stabilnost regiona.\n“Pitanje je kako izbalansirati te rizike”, rekao je Palmer.\nNa pitanje iz publike kako će SAD prevazići “evroatlantski procep”, imajući u vidu da se Nemačka snažno protivi idejama o korekciji granica jer smatra da bi to imalo dalekosežne posledice ne samo na region već znatno šire, on kaže:\n“Važno je reći da SAD ne daju prednost nijednom ishodu, ne propagiramo neko konkretno rešenje, nismo deo pregovora i ne guramo ideje. Ali, pokušavamo da ohrabrimo obe strane da nađu put napred i dođu do rešenje koje bi bilo trajno, održivo i koje može da bude prihvaćeno u javnosti obe strane. Kada je reč o eventualnim specifičnostima sporazuma – nismo još videli plan, sve dok nema konkretnog sporazuma teško je pričati apstraktno.”\nDodaje da je svestan zabrinutosti zbog mogućih posledica “prilagođavanja granica” po region i šire, ali, kako je istakao, postoji i druga vrsta zabrinutosti – šta ako ne bude postignut sporazum.\n“Želimo da vidimo kako sporazum izgleda, a potom bismo razmotrili sve specifičnosti i rizike i sa partnerima kako bi sporazum mogle da podrže same strane, za koji bismo mogli da se založimo i iza kojeg bi drugi mogli da stanu”, zaključio je Palmer.


Rodoljub Gajić pomogao ubicama Slaviše Krunića zbog duga od 700 KM? – Fokus.ba\nRodoljub Gajić pomogao ubicama Slaviše Krunića zbog duga od 700 KM?\nRodoljub Gajić, radnik zaštitarske firme „Sektor Security“ iz Banje Luke, uhapšen je 11. aprila zbog sumnje da je umiješan u ubistvo svoga šefa Slaviše Krunića, svog šefa, čiju je porodicu obezbjeđivao. Dan kasnije, Okružni sud u Banjoj Luci mu je odredio jednomjesečni pritvor, piše Žurnal.\nDesi li se ista stvar i sa ubistvom Krunića, nema sumnje da će crni niz naručenih ubistava u Republici Srpskoj da se nastavi i da će jedino pitanje glasiti – Ko je sljedeći?\n#Slaviša Krunić#u fokusu#rodoljub gajić


Dodik se pravdao: Nisam se svađao pred Amerikancima\nLider SNSD-a nije mogao a da ne prokomentariše Murphyev komentar o Sarajevu.\nČlan Predsjedništva BiH Milorad Dodik oglasio se putem Twitter profila nakon tvrdnji da je bilo verbalne rasprave među članovima Predsjedništva za vrijeme posjete američke delegacije.\n“Nikakve svađe niti vrijeđanja nije bilo između članova Predsjedništva BiH na sastanku sa Murpyjem. Tražio sam da se uvaži naš stav i jasno rekao da sam za dogovor šta je to minimum da BiH pribavimo novih 20 godina kako bi mogla da funkcioniše”, napisao je Dodik na nedavno otvorenom Twitter profilu.\n“Međutim, tvrdnjom da je Sarajevo spoj austrougarske i osmanske arhitekture, Murphy potvrđuje da ne postoji BiH, već samo osvajačka kultura”, dodao je Dodik koji je još dodao:\n“Protivnik sam bilo kakvog sukoba i nikakvog ratnog sukoba u BiH nema ni na vidiku”.\nPodsjećanja radi, u Sarajevu su prošle sedmice boravila američka delegacija predvođena trojicom senatora, a nakon sastanka sa članovima Predsjedništva BiH Chris Murphy je izjavio kako su razgovori protekli u međusobnoj raspravi trojice članova bh. Predsjedništva.


Tag / Alen Omić / Vesti online\n"Ponuda za Omića najveća još od odlaska Dubljevića"\nPredsednik Budućnosti Dragan Bokan rekao je da je klub iz Podgorice za centra Alena Omića dobio najbolju ponudu još od odlaska Bojana Dubljevića u Valensiju.\nAlen Omić, koji je prošle sezone igrao za Crvenu zvezdu, pridružiće se ekipi Fenerbehčea na treninzima, na kojima će pokušati da se nametne Željku Obradoviću.\nAlen Omić – dočekan na zub, a postao MVP\nSlovenački centar je proglašen za najboljeg pojedinca u finalu košarkaškog prvenstva Srbije.\nCrvena Zvezda slavila u Čajetini, prvo mesto na vidiku\nDisciplinska komisija Evrolige otvorila je postupak protiv Crvene zvezde zbog uvredljivog transparenta navijača upućenom košarkašu Alenu Omiću na meču protiv Olimpijakosa.\nPosle sramnih transparenata i poruka dela navijača Crvene zvezde upućene Alenu Omića javnost je jednoglasno stala na stranu slovenačkog košarkaša rođenog u Tuzli, a osudila takozvane navijače...


Sve o bebinoj vodenoj postelji - plodovoj vodi - RoditeljSrbija.com\nNaslovna » Trudnoća » Zdravlje u trudnoći » Sve o bebinoj vodenoj postelji – plodovoj vodi\nBeba se u maminom stomaku razvija zahvaljujući plodovoj vodi iz koje dobija sve što joj je potrebno – toplinu, zaštitu i maksimalnu udobnost tokom devet meseci. Zahvaljujući ispitivanju plodove vode može se proceniti i zdravlje bebe dok je još u stomaku.\nNapredne metode i tehnologija koje su danas dostupne u medicini olakšavaju praćenje trudnoće i razvijanje bebe, a pomoću 4D ultrazvuka buduća mama može da vidi kako se njena beba smeje, kako spava, zeva ili se pomera. Osim toga, danas je moguće preko plodove vode doći do informacija o tome kako se beba razvija, da li postoji rizik od nekih problema ili poteškoća tokom trudnoće i slično.\nOplođena jajna ćelija se smešta u matericu koja je štiti od svih spoljnih uticaja. Sledeći “sloj” zaštite je posteljica koja obezbeđuje hranu i kiseonik, a na nju se nadovezuje vodenjak koji počinje da se puni vodom čim se formira pupčana vrpca. Na ovaj način “izgrađeno” je mesto za bebu koja će se u ovom vodenom okruženju dalje razvijati.\nPlodova voda – sastav\nPlodova voda je providna tečnost u kojoj se nalaze oljuštene ćelije bebine kože, zaštitne masnoće koje izlučuju lojne žlezde a koje su zadužene da štite bebinu kožu od uticaja vode, zatim belančevine, ugljeni hidrati, minerali, hormoni, supstance koje uzrokuju kontrakcije materice i deluju na zgrušavanje krvi, znakovi kompatibilnosti Ph faktora sa majkom, urin i druge materije koje mogu dati mnogo informacija o zdravlju i razviju bebe u majčinom stomaku.\nU toku jednog dana se stvori između 400 i 1.000ml plodove vode, a ukupna količina zavisi od veličine ploda i perioda trudnoće u kom se žena nalazi. Za regulaciju plodove vode zadužena je posteljica, ali i sama beba – koja svakog dana proguta određenu količinu plodove vode koju kasnije njeni bubrezi prerađuju i izlučuju.\nIpak, postoji način da se odredi da li postoji previše ili premalo plodove vode, što takođe može da ukazuje na određene probleme u trudnoći.\nVišak plodove vode naziva se polihidramnija i ona ukazuje na komplikacije koje se obično pojavljuju između 21. i 37. nedelje trudnoće, a često su povezane sa dijabetesom ili hemolitičkom anemijom kod majke, lošim radom bebinih bubrega, ali i višeplodnom trudnoćom kod koje u amnionskoj kesi (vodenjaku) jednog ploda ima više, a u drugoj manje plodove vode.\nKada dođe do viška plodove vode materica vrši dodatni pritisak na okolne organe, pa trudnica može teže disati, može osećati slabost, mogu joj oticati noge, a česta je i usporena cirkulacija krvi, bol i težina u želucu. Previše plodove vode takođe otežava osluškivanje bebinog srčanog ritma, a s obzirom na to da ima više mesta za pomeranje, često bebe u tim slučajevima ne zauzmu dobar položaj, pa dolazi do težeg porođaja.\nManjak plodove vode se naziva oligohidramnija i povezuje se sa nepravilnim radom bebinih bubrega i mokraćnih puteva, što znači da beba ograničeno ili uopšte ne izlučuje urin u plodovu vodu. Zbog nedostatka prostora beba se nedovoljno pokreće što može dovesti do usporenog ili otežanog razvoja skeleta. Do manjka plodove vode može dovesti problem sa posteljicom: pošto je ova tečnost delom proizvod majčinog krvotoka, logično je da se njena količina smanjuje ukoliko je cirkulacija krvi kroz posteljicu slaba.\nI manjak i višak plodove vode mogu biti znak prevremenog porođaja, zbog čega je potrebno da trudnica bude pod stalnim nadzorom lekara.\nbeba plodova voda trudnoca vodena postelja 2017-10-07\nPrethodni: Kako protiv gorušice u trudnoći?\nSledeći: Pozitivne rečenice koje bi trebalo da govorite svom detetu


Politika Autor:Jelena Jelovac19. okt. 202122:49 > 23:08\nOd ratnog stanja do kafane, vina i muzike kratak je put. U tajmingu predsednika Srbije Aleksandra Vučića od jedne do druge krajnosti moguće je stići za samo pet dana. Tako smo 13. oktobra gledali dramatične scene na severu KiM, hitan odlazak predsednika Vučića sa ministrima odbrane i policije u Rašku na razgovor sa uplašenim Srbima, više nego ozbiljne izraze lica i ništa manje ozbiljne poruke. Pet dana kasnije, 18. oktobra predsednik na svom Instagram profilu objavljuje fotografije iz kafane, gde sa mađarskim premijerom Viktorom Orbanom proslavlja otvaranje radova na rekonstrukciji i modernizaciji železničke pruge Subotica – Horgoš – Segedin.\nVučić u sevdahu ili ipak ne: U vinariji u Subotici zapevao „Tamo daleko“ VIDEO\nGrađani severa KiM zapamtiće dobro 13. oktobar, sirene koje su zavijale od ranog jutra, rafale i ranjavanje Srećka Sofronijevića. Kada su kosovska policija, kao i i pripadnici specijalne jedinice ROSU upadali u radnje i apoteke na severu KiM, tragajući navodno za švercovanom robom i uterujući strah u kosti Srbima koji tamo žive.\nPredsednik Srbije odmah je reagovao i uputio se u Rašku da razgovara sa uplačenim Srbima. Smrtno ozbiljna lica Vučića, kao i ministra policije Aleksandra Vulina i ministra odbrane Nebojše Stefanovića obeležile su taj dan.\nGrađani su tražili pomoć, Vučić ju je obećao.\nNe samo da ćemo da vas zaštitimo, nego ćemo i pobediti\nAleksandar Vučić Foto:printscreen/PINKtv\nI sve je nekako zaličilo na još jedan sukob.\nSamo nekoliko dana bilo je potrebno da se sve zaboravi i tačno pet dana kasnije predsednik na svom Instagram profilu objavljuje fotpografije i snimke iz kafane, na kojima je i zapevao.\nAleksandar Vučić i Stevan Bakić Foto: instagram/buducnostsrbijeav\n„Tamo daleko…“, napisao je predsednik Srbije ispod fotografije koja je nastala na salašu Vinarije Zvonko Bogdan.\nTu je predsednik Srbije zajedno sa mađarskim premijerom Viktorom Orbanom proslavljao otvaranje radova na rekonstrukciji i modernizaciji železničke pruge Subotica – Horgoš – Segedin.\nVučić je na Instagramu objavio fotografiju i sa predsednikom Skupštine Vojvodine Ištvanom Pastorom, napravljenu na istom salašu.\n„Srbin i Mađar – prijatelji i braća, sviraju i pevaju “Ðurđevdan“. A, iza toga sledi Vladislav Petković Dis: Ne marim da pijem…“, napisao je Vučić ispod fotografije, a zatim objavio i snimak na kojem peva.\nKakva je poruka poslata?\nNekadašnji profesor kliničke psihologije na Filozofskom fakultetu u Novom Sadu Mikloš Biro kaže za Nova.rs da očigledno državni vrh nije bio baš toliko zabrinut za građane sa severa KiM.\n“To što se dešavalo nešto što liči na ratno stanje, a nedelju dana kasnije imamo organizovano veselje i razbibrigu govori da situacija nije bila toliko ozbiljna kako je državni vrh predstavio, a javni servis preneo. Pritom, mislim da nije bilo ozbiljno sa aspekta državnog vrha, ali jeste sa strane naroda koji živi tamo, gde se suočavaju sa ozbiljnim problemima kad je reč o adaptaciji u kosovsko društvo. Takva demonstracija sile sigurno ne deluje ohrabrujuće na njih”, kaže Biro i dodaje:\n“Koliko god možemo da zaključimo da je reč o jednoj predizbornoj igrariji i jedne i druge strane, to nikako ne doprinosi kvalitetu života ljudi koji tamo žive i koji su bez sumnje bili vrlo uplašeni. Ta konfrontacija je nalik jednom svojevrsnom aperthejdu, deobi prema nacionalnim odrednicama, što je u današnjem društvu neprihvatljivo. Izuzetno je to loše bilo i ko god je to organizovao uradio je to na štetu naroda i njegove budućnosti. Sve se to pogađa, kažem, sa lokalnim izborima i ne treba biti previše inteligentan da se te dve stvari spoje”.\nAleksandar VučićKafanaRatno stanjesever KiMViktor Orban


ŠTA HOROSKOPSKI ZNACI NIKAD NE ZABORAVLJAJU: Rak večno pamti prvo ljubavno razočaranje, Vodolija profesionalno poniženje a Devica prvu ljubav | Astrosudbina\nNaslovna Horoskop ŠTA HOROSKOPSKI ZNACI NIKAD NE ZABORAVLJAJU: Rak večno pamti prvo ljubavno razočaranje,...\nUticaj totalnog pomračenja Sunca u Lavu 21. avgusta osetiće svi znaci\nSvaki znak ima skriveno mesto u srcu i tu čuva sve svoje tajne i uspomene, ali neke nikada neće zaboraviti! Evo koja misao iz prošlosti prati vaš znak…\nOn teško zaboravlja traumu iz detinjstva ili poniženje koje je doživeo od onih koje je najviše voleo i kojima je slepo verovao, a baš oni su ga izneverili ili pustili da se kroz život bori i probija potpuno sam, piše Lovesensa. Neko u koga je imao poverenja (roditelji ili bliski rođak), olako ga je ubacio u “životni ring”. Iako je Ovan uspeo da se rano osamostali i izbori za svoje mesto pod suncem, takav ožiljak na njegovoj duši teško zarasta.\nšta horoskopski znaci nikad ne zaboravljaju\nuspomene koje čuva svaki znak\nPrethodni tekstDnevni horoskop za 11. april 2017: Vaga vešta, Bik uspešan, Strelac upada u konflikte\nSledeći tekstLJUBAVNI HOROSKOP OD 16. DO 30. APRILA 2017: Rak se nada, Jarac se provodi, Bik frustriran


Micotakis: Turska može i mora da kontroliše put migranata ka Evropi\nIzbeglice spavaju pored kampa Moria na Lezbosu, ilustrativna fotografija\nPremijer Grčke Kiriakos Micotakis optužio je Tursku za navodno “iskorišćavanje” situacije sa izbeglicama i migrantima za sopstvene ciljeve i rekao da zvanična Ankara može i mora da kontroliše “priliv migranata na kontinent”.\nGrčka koja je deo rute na putu izbeglica i migranata ka drugim zemljama Evropske unije, suočava se sa porastom dolazaka preko Egejskog mora 2019. godine, nakon, kako ocenjuje Rojters, relativnog zatišja u poslednje tri godine.\nVeći broj dolazaka napravio je dodatni pritisak na kampove u toj zemlji, zbog čega je konzervativna vlada objavila rigoroznije mere kako bi smanjila broj, što uključuje jaču kontrolu granica i veći broj deportacija.\n"Želim da budem potpuno jasan. Turska mora da prizna svoju odgovornost", rekao je Micotakis u obraćanju parlamentu i dodao: "Imaju sposobnost da kontrolišu priliv preko Egejskog mora. Ne mogu ostavljati utisak da iskorišćavaju ovo pitanje za sopstvene geopolitičke ciljeve."\nBroj dolazaka u Grčku se smanjio nakon sporazuma EU i Turske 2016. godine da se zatvori ruta preko Egejskog mora, ali je u avgustu i septembru zabeležen najveći broj dolazaka od tog dogovora.\n"Problem neće otići. Evropa će ostati magnet za ljude iz Afrike i sa Bliskog istoka", rekao je Micotakis.\nTurska, u kojoj je smešteno 3,6 miliona izbeglica, pretila je da će "otvoriti granice" ukoliko ne dobiju adekvatnu pomoć međunarodne zajednice za premeštaj milion izbeglica na severu Sirije.\nPreko 78.000 izbeglica je stiglo u Evropu od početka godine, od čega više od pola u Grčku, prema podacima Ujedinjenih nacija. Oko 40 odsto izbeglih i migranata je iz Avganistana, a 20 odsto iz Sirije.


U Češkoj otkazano pravljenje softvera za državu teškog 16 miliona evra dogovorenog bez tendera, ministar otpušten – Startit\nU Češkoj otkazano pravljenje softvera za državu teškog 16 miliona evra dogovorenog bez tendera, ministar otpušten\nSada će velike delove planiranog softverskog sistema praviti programeri na hakatonu, besplatno.\nU Češkoj je nastala afera kada je nakon posta na Linkedinu i nastupa u medijima jednog programera i preduzetnika u kojima je kritikovao ugovor za pravljenje softvera za novi sistem naplate putarina u toj zemlji. Prema Radio Pragu, B92 i Sputniku, tu nabavku je bez tendera sproveo ministar transporta od kompanije Asseco Central Europe.\nPremijer češke vlade je organizovao hitnu sesiju nakon koje je ministar transporta otpušten, a ponuda programera da se organizuje hakaton na kome će se besplatno postaviti osnove budućeg sistema je prihvaćena. Izvan hakatona će se kreirati samo osetljivi delovi sistema vezanih za bezbednost i sistem nadgledanja.\nHakaton počinje danas u 18 časova, dok će vlada nastojati da otkaže ili promeni ugovor.


Muzej Elvisa Prislija u Danskoj, koji je imitacija Prislijeve kuće Grejslend u Memfisu, menja ime pošto je tužen zbog kršenja prava na zaštiti znak “Grejslend“.\nHendrik Knudsen, koji je otvorio „Grejslend Randers“ 2011. godine, rekao je da je kompanija iz Memfisa „Elvis Prisli enterprajses“, tražio promenu imena i naknadu od 1,5 miliona kruna (220.000 dolara).\nDanska imitacija je duplo veća od originalnog Grejslenda i nalazi se u gradu Randersu, 210 kilometara od Kopenhagena. U njoj se nalazi Knudsenova zbirka Elvisovih ličnih stvari, američki restoran i prodavnica suvenira.\nKnudsen je rekao da će od 1. januara promeniti naziv muzeja u Memfis vila (Memphis Mansion) da bi mogao da se „usredsredi“ na dalje poslovanje.\nOve godine je Prislijev muzej u Danskoj posetilo više od 130.000 ljudi.


Zbog čega moram da budem lepa online - Leca Shargarepica\nPotreba da uvek izgledamo lepo, dobro, nasmejano, da se pravdamo, da se prilagođavamo tuđim željama i mišljenjima… Više nije samo potreba, postalo je i moranje.Moranje da se dopadnemo publici i da joj se dopadamo konstantno, ma koliko to uticalo na nas same, na našu suštinu, ličnost, slobodno vreme, pa i sopstvene želje i potrebe.\nMalo po malo, ali za vrlo kratko vreme, prestajemo da budemo ono što jesmo, gubeći svaki tračak preostale individualnosti. Da li to znači da kada nešto predstavljamo, zastupamo određeni stav ili mišljenje, prenosimo poruku, promovišemo proizvod/pokret/borbu, to radimo iz sopstvenih ubeđenja i saznanja ili to radimo zarad čistog egocentrizma, profita i potrebe da se dodvorimo sadašnjim i (eventualnim) budućim pratiocima, potrošačima, konzumentima beskonačnog sadržaja koji im je svakodnevno plasiran?\nVrlo često pod parolom “ispravnosti” radimo sve suprotno tome, gubeći svoj identitet, prilagođavajući se tržištu, odnosno publici. Konstantna potreba da se nekome stalno dopadamo, da budemo u žiži javnosti i nečijeg interesovanja, bilo da su u pitanju desetine ili stotine hiljada gledalaca/pratilaca, proistekla je i iz preuveličavanja ideje o posebnosti, različitosti i individualizaciji do mere neobuzdanog egocentrizma, gubeći svest o tome šta zaista znači imati svoje ja i uticati (pozitivno) na nečije mišljenje i stavove.\nOvo se potom ne odražava samo na ono što radimo javno, na društvenim mrežama, već na celokupan sistem života i vrednosti, konstantno pomerajući granice udaljavanja od sebe samih, prilagođavajući se onome što želi masa, postajući glumci u sopstvenim životima i apsolutni robovi publike.Na kraju, pitanje se nameće samo: Šta zaista znači biti “insluenser”, šta “selebriti”, a šta znači imati “uticaj”?


U Nišu proizveden prvi srpski test na Covid-19 – Biznis.ba\nNaslovnaRegijaU Nišu proizveden prvi srpski test na Covid-19\nU Nišu proizveden prvi srpski test na Covid-19\nobjavljeno 21. maj 2020. u 11:27\nU Nišu je proizveden prvi srpski test na novi korona virus a masovna proizvodnja domaćih testova trebalo bi da počne od petka kada se očekuje dozvola Agencije za lijekove i medicinska sredstva, kaže za Tanjug direktor i vlasnik kompanije NeoMedica, Saša Tričković.\n“Prvi srpski test je završen. Razvoj je završen i mi smo spremni”, kaže Tričković i dodaje da će se sa širom proizvodnjom krenuti odmah po odobrenju Agencije za lijekove.\nU ovom momentu je kapacitet proizvodnje 1.500 testova dnevno u jednoj smjeni, a ukoliko bude potrebno, uvešće se i druga smjena u fabrici.\n“Naisa” je sistem koji čini aparat i testovi a nazvan je po antičkom gradu Nais sus, na čijem se mjestu danas nalazi grad Niš.\nU razvoj aparata koji pokriva cijeli spektar infektivnih i drugih oboljenja krenulo se prije četiri godine, dok se na ideju za implementaciju testa na Kovid-19 došlo sa pojavom prvih slučajeva korona virusa u kineskom gradu Vuhan odakle se epidemija prošilila na cijeli svijet.\n“Tada smo počeli da razmišljamo o našem sistemu, a kada se to preselilo na Evropu i Srbiju već smo bili spremni za proizvodnju”, objašnjava Tričković.\nAntigen su uvezli iz Amerike i tako je krenuo prvo razvoj, a onda i izrada prvih testova.\nKaže da od potražnje zavisi i gdje će se najveći broj srpskih testova na koronu plasirati ali da će svakako, pored velike potražnje iz svijeta koju imaju, testove prvo ponuditi domaćem tržištu.\nPotražnja za testovima iz Niša je izuzetno velika van Srbije, ističe Tričković i navodi da bez obzira što su pretežno izvoznička firma, korona testove će prvo ponuditi Srbiji.\nOd zdravstvenog sistema i RFZO-a zavisi koliko će testova biti plasirano u našoj zemlji a koliko će otići van granica Srbije, rekao je Tričković.\nDa bi se obezbijedili svi neophodni sertifikati i dozvole za sve proizvode koje ova kompanija pravi tokom proteklih 20 godina, prije svega su neophodni adekvatno obrazovani i obučeni zaposleni pa je dobro, kaže, što je Niš univerzitetski centar odakle u ovu fabriku dolaze mladi stručnjaci.\nRukovodilac proizvodnje imunohemije u NeoMediku Milena Milojević ističe da joj je bilo zadovoljstvo da bude na čelu proizvodnje prvih testova za korona virus, a za čiji kvalitet garantuje.\n“Koristi se biološki materijal i referentni uzorci… Takođe, naša metoda se poredi sa priznatim referentnim metodama, između ostalih sa klasičnom Elizom (Elisa test), PCR-om…”, nabraja Milojević.\nNjena koleginica Milica Todorovska Rašić koja radi na poziciji rukovodioca kvaliteta dodaje da se “Naisa” može koristiti za čitav spektar infektivnih i drugih oboljenja.\n“Kontrola svih testova koji se aplikuju na Naisa sistemu, a njih je puno, nije samo Kovid-19, koji je sada u žiži interesovanja, već je to čitav spektar infektivnih oboljenja, kako virusnih tako i bakterijskih, gljivičnih… “, navodi ona i kaže da očekuje da svi testovi budu prihvaćeni kao referentni testovi u laboratorijama.\nSrpska kompanija NeoMedica iz Niša prva je u regionu i jedna od malobrojnih u svijetu, koja će početi masovnu proizvodnju testova na novi korona virus.\nGodinama unazad proizvodi reagense i aparate u oblasti hematologije, biohemije i analize urina, koje koriste laboratorije i bolnice, ne samo u zemlji, već i širom svijeta.\nVučić i Borisov na gradilištu gasovoda “Balkanski tok”\nU trgovinama prehrambenih proizvoda promet u aprilu pao za 23 posto\nLivno: Produžen rok za prijavu na Javni poziv korisnicima bespovratnih sredstava